‘‘के बनी करोड़पति’’ में राजेश सिंह बनले पहिला करोड़पति – Anjoria\nJul 26, 2011 के बनी करोड़पति, राजेश सिंह\nमहुआ टीवी पर देखावल जा रहल गेमशो ‘‘के बनी करोड़पति’’ के पहिलका करोड़पति बन गइल बाड़े कुशीनगर (उत्तर प्रदेश) के राजेश सिंह. 34 बरीस के राजेश सिंह पेशा से फाइनेंस मैनेजर हउवन आ अहमदाबाद (गुजरात) में रहेले. एह सोमार से खेलत राजेश सिंह मंगल का एपिसोड में पचास लाख तक पहुँचीहें आ काल्हु बुध का दिने प्रसारित होखे वाला एपिसोड में एक करोड़ के सवाल का जवाब दे के ‘के बनी करोड़पति’ के पहिलका करोड़पति बन जइहे.\nसत्तर हजार से बेसी किताब पढ़ चुकल राजेश सिंह 17 गो ब्लॉग खातिर लिखेलें. भौतिकी से बी. एस. सी. राजेश के फिल्म आ टीवी देखे के शौक बा. एगो बेटा आ एगो बेटी के बाप राजेश के क्रिकेट खेलल बहुते पसंद ह आ एक बेर गाँव के क्रिकेट टीम के कप्तानी करत मैच जीतके इनामो पा चुकल बाड़े. राजेश के पसंदीदा खिलाड़ी सचिन तेंदुलकर, पसंदीदा कलाकार बिहारी बाबू शत्रुघ्न सिंन्हा आ ऐश्वर्या राय बच्चन, अउर पसंदीदा राजनेता अटल बिहारी बाजपेयी आ नरेन्द्र मोदी हउवे. राजेश हिन्दी आ भोजपुरी गीत गावेले, चेतन भगत के थ्री मिस्टेक्स ऑफ माई लाइफ पसंदीदा किताब ह, समाज सेवक बने के तमन्ना बा, आ अपना गाँव आ बैंगलोर शहर के पसंद करेलन. राजेश के सपना बा कि आमिर खान का साथे शिमला घूमसु.\nकरोडपति बन के राजेश बहुत खुश बाड़े आ अब अपना बेटा के ओकरा रूचि का हिसाब से कैरियर चुने में मदद करीहे काहेकि ऊ आर्थिक दिक्कत का चलते खुद गायक आ क्रिकेटर ना बन सकले. जीतल रकम के एक बखरा घर के लोग ला, एक बखरा समाज सेवा ला आ एक बखरा परिवार के आर्थिक सुरक्षा पर लगइहन.\nमहुआ पर ‘के बनी करोड़पति’ के एह एपीसोड के प्रसारण बुध 27 जुलाई 2011 के रात नौ बजे से कइल जाई.\n2 thought on “‘‘के बनी करोड़पति’’ में राजेश सिंह बनले पहिला करोड़पति”\nsir i wish u very very much for this great job\nबहुत-बहुत बधाई भाई राजेशजी के। सादर।।


खबर भोजपुरी में (बुध,5नवंबर 2014) – टटका खबर\nलोकसभा सांसद हेमा मालिनी5नवंबर का दिने प्रधानमंत्री नरेन्द्र मोदी से मुलाकात कइली.\nगोवा के मुख्यमंत्री मनोहर पार्रिकर के भारत सरकार के रक्षा मंत्री बनावल जा सकेला. आजु एह बात के जमके चरचा रहल. अतवार का दिने कैबिनेट के विस्तार के उमेद जतावल जात बा. अबकी बेर बिहार से अश्विनी कुमार चौबे आ गिरिराज सिंह के मंत्री बनावल जा सकेला.\nदिल्ली विधानसभा चुनाव के मद्दे नजर साल 84 के सिक्ख नरसंहार के आरोपियन, जगदीश टाइटलर आ सज्जन कुमार, से राहुल गाँधी चरचा कइलन. एह बात के जानकारी उजागर होखला का बाद पार्टी में विरोध होखे लागल आ सिक्खो लोग नाराजगी जतावल. पुनिया के राज्यसभा के टिकट दिहलो का खिलाफ पार्टी में नाराजगी बा कि जवन आदमी आपन सीट ले ना बचा पावल ओकरा के आगे बढ़वला से का फायदा.\nमौसम के बदलाव के अंदाज लगावे आ ओह हिसाब से जरूरी योजना बनावे खातिर बनल जलवायु परिवर्तन पर प्रधानमंत्री परिषद के सदस्यन के बदले के फैसला भइल बा.\nपर्यावरण साफ-सुथरा राखे का उद्देश्य से भारतीय रेलवे अपना चार हजार डीजल इंजनन में बायो-डीजल के इस्तेमाल के बढ़ावा देबे के फैसला कइले बिया. आजु ई बात रेल मंत्री डीवी सदानंद गौड़ा जैव ईंधन-2014 सम्मेलन के उद्घाटन करत कहलन.\nवाराणसी के चोलापुर इलाका के खरदहा गाँव के सोरह साल के आरती जब अपना साईकिल से भाई-बहिन के स्कूल ले जात रही तबे एगो टैंकर टक्कर मार दिहलसि आ दुनू भाई बहिन के मौत हो गइल. आरती बहुते घवाहिल बाड़ी.\nन्यूजीलैंड दौरा पर छह गो मैच खेले आइल भारत के महिला हॉकी टीम आजु एक गोल से हार गइल. भारत के टीम एके गो गोल कर पवलसि जबकि न्यूजीलैंड के टीम दू गो गोल दाग दिहलसि.\nक्रिकेट के भगवान कहाए वाला सचिन तेंदुलकर अपना किताब ‘प्लेइंग इट माई वे’ के विमोचन कइलन. एह मौका पर बहुते पुरनिया खिलाड़ी मौजूद रहले. बरीसन बितला का बाद कुछ विवादित बात एह किताब में डालल गइल बा जेहसे कि किताब के बिक्री बढ़े अइसने कहना बा ग्रेग चैपल के जिनका बारे में बहुते कुछ आरोप लगावल गइल बा किताब में.\nपर्थ में खेलत अपना दुसरका मैच में भारत के पुरुष हॉकी टीम आस्ट्रेलिया के 2-1 से हरा दिहलसि. पहिला मैच भारत हार गइल रहे.\nदिल्ली में चलत राष्ट्रीय एथलेटिक्स चैंपियनशिप में धाविका ओ. पी. जैशा आजु 1500 मीटर स्पर्धा के खिताब जीत लिहली. रेलवे के मणिकंदा अरुमुगम 200 मीटर स्पर्धा के स्वर्ण पदक जीतले.\nराज्यसभा सांसद अखिलेश दास के बसपा राज्य सभा के टिकट दुबारा ना दिहलसि त आरोप लगवलन कि बसपा अध्यक्ष मायावती टिकट बेचेली. दोसरा तरफ मायावती कहले रही कि अखिलेश टिकट ला एक सौ करोड़ रुपिया देत रहले बाकिर ऊ मना क दिहली आ ओकरा के टिकट दिहली जे बसपा खातिर काम करे.\nबिहार के मुख्यमंत्री जीतन राम मांझी अपना दामाद के आपन निजी सहायक बनवले बाड़न जवना का बाद भाजपा एकरा के गैरकानूनी बतावत आलोचना कइले बिया.\nउत्तर प्रदेश के समाजवादी पेंशन योजना में मजहबी आधार राखे के आलोचना कइले बिया भाजपा. पूछले बिया कि एह योजना में मजहब के आधार पर लाभ देबे के व्यवस्था काहे कइल गइल बा.\nमुंबई शेयर बाजार आजु रिकार्ड ऊँचाई छूअत 28000 अंक के पार ले चढ़ गइल आ बाद में 27,916 सेंसेक्स पर बन्द भइल. निफ्टी 14 अंक चढ़ के बंद भइल.\nअमेरिकी सीनेट के मध्यावधि चुनाव का बाद रिपब्लिकन पार्टी डेमोक्रेटिक पार्टी के छह गो सीट जीत के बहुमत ले लिहले बिया जवना चलते राष्ट्रपति बराक ओबामा के कार्यकाल के आखिरी दू साल दिक्कत वाला होखे के अनेसा जतावल जात बा.\nदिल्ली विधानसभा के आजु भंग क दिहल गइल. एकरा बाद चुनाव आयोग तीन सीट पर उपचुनाव के अधिसूचनो रद्द क दिहलसि. चुनाव जनवरी भा फरवरी में होखे के उमेद बा.\nबिहार के सासाराम में आजु बुध का दिने एगो सड़क हादसा में एगो छात्र के मरला से नाराज छात्र जमके बवाल मचवले. एह लोग के कहना रहे कि पुलिस वाले रुपिया ले के ट्रकन के शहर में घुसा देलें जवना से एह तरह के हादसा होखेला.\nअपना आवास का सोझा फ्लाईओवर बनला से नाराज बसपा सुप्रीमो मायावती कहली कि समाजवादी पार्टी के एह घटिया हरकत के जबाब समय अइला पर दिहल जाई. मायावती का जमाना में ओह सड़क पर पैदलो चलला पर रोक रहुवे जबकि सपा सरकार ओह पर फ्लाईओवर बनवा के यातायात सुगम बना दिहलसि.


पोसुआ अध्यक्ष खोजत कांग्रेस कार्यसमिति – टटका खबर\nAug 10, 2019 कांग्रेस, गंधी परिवार, पोसुआ\nपिछला लोकसभा चुनाव में लगातार दुसरका बेर हार के राहुल गाँधी अध्यक्ष पद तज दिहलन बाकिर पावर इज ए प्वायजन के मोह ना छूटल. आजु कई महीना बाद कांग्रेस के कार्यसमिति एह बाति के चरचा करे में लागल बिया कि केकरा के पोसुआ अध्यक्ष बनावल जाय.\nअसल में गन्धी परिवार नइखे चाहत कि कांग्रेस ओकरा हाथ से बाहर जाव. पहिले त 90 बरीस के बूढ़ मोतीलाल वोरा के एकर जिम्मा दीहल गइल काहे कि ऊ गन्धी परिवार के हर कुकर्म में शामिल रहत आइल बाड़न आ हजारन घोटालन में से एगो घोटाला नेशनल हेराल्डो वाला घोटाला में उहो एगो आरोपी बाड़न.\nममिला अउऱ अजूराह एहुसे हो गइल बा कि कश्मीर वाला विधेयक पर कांग्रेस में कई गो बड़ नेता खुलेआम गंधी परिवार के लाइन से फरका लाइन धइले बाड़न. एह हालात में परिवार के अनेसा बा कि कहीं कवनो रीढ़ वाला मनई अध्यक्ष के कुरसी पा लिहलसि त ऊ परिवार के एक ओर सरका मत देव.\nदेखल जाव आजु कवना पोसुआ का मूड़ी पर कांग्रेसी ताज राखत जात बा, बाकिर जेही बनी ऊ ओह ताज के पहिले गंधी परिवार का गोड़ पर रखला का बादे अपना मूड़ी पर राखी.


भोजपुरी में बाल साहित्य – भोजपुरी साहित्य सरिता\nप्राचीन काल में भोजपुरी बिहार प्रांत के भोजपुर, आरा ,बलिया, छपरा, सीवान, गोपालगंज आ यूपी के कुशीनगर, देवरिया गोरखपुर, महराज गंज ,सिद्धार्थ नगर, मऊ , आजमगढ़, गाजीपुर आ बनारस के भाषा रहे बाकिर अब्ब आपन भोजपुरी एगो अंतर्राष्ट्रीय भाषा हो गइल बाटे । भोजपुरी खाली भारत के बिहारे यूपी के भाषा ना रहिके नेपाल , मॉरीशस, फीजी, गुआना, सूरीनाम जइसन देशन में भी बोलचाल के भाषा के रूप में फइल गइल बा । भोजपुरी भाषा में सभ तरह के साहित्य रचल जा रहल बा बाकिर बाल साहित्य के नाम पर अबले कवनो अइसन काम नइखे भइल जवन गिनावे जोग होखे ।\nछोट लइकन के धियान में ध के लिखल शिक्षाप्रद साहित्य के बाल साहित्य कहल जाला । बाल कविता, बाल गीत, बाल कथा-कहानी सभ एहिमें समाइल बा ।\nबाल साहित्य लिखला के परम्परा बहुते पुरान बा । इ त सभे जानेला कि लइकन के कथा कहानी भा गीत सुनल बहुते नीक लागेला ओहिसे ’महान विद्वान नारायन पंडित’एगो राजा के लइकन के ग्यान देवे के खातिर चिरई – चुरुंग आ जनावरन के माध्यम बनाके कहानी लिखल शुरू कइले , जवना से ’ष्पंचतंत्रष्’ जइसन ग्रंथ के जनम भइल । दादी – नानी आ परिअन के कहानी त कम-बेस सभे सुनले होई । लइकन खातिर लिखल कहानी खाली कहानिये ना होला बाकिर पूरा ग्यान के भंडार होला । सयान लोग के कहानी अउरि लइकन के कथा कहानी में सबसे खास अंतर इ होला कि लइकन के कहानी में मनरंजन के सथवे कहानी के माध्यम से शिक्षा देहला के पुरहर कोशिश होला ।\nबाल साहित्य के संरक्षण देवे खातिर सन् उनइस सौ संतावन में श्री के. शंकर पिल्लई जी के सहयोग से ’ष्चिल्ड्रेन बुक ट्रस्टष्’ के स्थापना भइल । एह संस्था के उद्देश्य रहे पाँच से सोरह बरिस के लइकन खातिर नीमन बाल साहित्य उपलब्ध करावल । हिंदी अउरि दोसरा भषन खातिर त इ संस्था में बहुते काम भइल बाकिर भोजपुरी भाषा खातिर एकर काम शूना के बराबर रहल । ’नेशनल बुक ट्रस्ट’ जइसन संस्था भी बाल साहित्य खातिर बहुते काम कइलस बाकिर भोजपुरी में गिनावे जोग कवनो काम ना भइल । अगर देखल जाव त बाल साहित्य खातिर भोजपुरी पत्रिका ’ष्पातीष्’के काम कुछ रेघरियावे जोग डेग रहे । ’पाती’ भोजपुरी में बाल साहित्य के विशेषांक निकाल के बाल साहित्य के एक जगे सहेज के परोसबे ना कइलस बलुक अउर पत्रिकन में एह तरह के शुरुआत करे खातिर प्रेरित कइलस ।\nहिंदी आ दोसरा भाषा में त बड़-बड़ बिदवान लोग बाल साहित्य पर काम कइल बाकिर भोजपुरी में कुछ छिटपुट कार छोड़िके कवनो गिनावे जोग काम ना भइल । बलिया जिला के कुछ कवि लोग लइकन खातिर कुछ-काछ लिखल बाकिर उ लइकन तकले ना पहुच पवलस । तब्बो उँहालोग आपन प्रयास लगातारे कर तानि । बलिया के श्री अनंत श्रीवास्तव श्रामभरोसेश् अउरि डॉ. शोभनाथ लाल जी के बाल कविता आ बालगीत अउरि बाल कहानीकार भगवती प्रसाद द्विवेदी जी के बाल कहानी धीरे धीरे ही सही बाकिर पाठकन के लग्गे पहुंचल शुरु हो गइल बा ।\n’कविता’ पत्रिका के अक्टूबर 2008 के बाल कविता विशेषांक में कइ गो बाल कविता आ गीत छपल । ’कथा दादी-नानी के’ जवना के संग्रह डॉ. परमेश्वर दूबे श् शाहाबादी आ डॉ. रसिक बिहारी ओझा श् निर्भीक श् कइले रहले, में भी लोक कथा के साथे -साथे दू चार गो बाल कथा भी छपल रहे । नवका कविलोगन में श्री जे. पी द्विवेदी जी आ सेवरही, कुशीनगर के लाल केशव मोहन पांडेय जी, जे आजकल दिल्ली रहतारे, बाल साहित्य खातिर टिटिहरी प्रयास क रहल बाड़े । केशव मोहन पांडेय जी के आउर जे पी द्विवेदी जी के कुछ कविता देखे जोग बा ।\nएगो रहे गुद्दी\nगाँठ भर बुद्धि\nघाम चाहे पाला\nघूमे दिन रात ऊ\nखाये दूध-भात ऊ\nडीबा लाग के निहारी\nधइलस दबोच के\nकथा बनल रोज के\nगइल साग-भात ककड़ी\nचिरई के जान जाव\nदउरा-दउरी ढेर बा\nकवना बात के फेर बा\nफिकिर बान्हें गाँती में\nमाई-बाप के थाती में\nबबुआ घूमे बहरा\nबबुनी पर पहरा\nराजा बेटा हीरो\nकाम करेला जीरो\nसुगीया बेटी रानी\nभर के देले पानी।\nबेर बेर हँसावेले , बेर बेर रोवावेले\nहमार नन्हकी ॥\nहमके घूमरी घुमावेले , हमार नन्हकी ॥\nखात के बेरा हाथ थरिया मे मारे\nतोतली बोलिया से बाबूजी पुकारे\nभर घर के भर दिन ,मन हरसावेले\nहमार नन्हकी ॥ हमके घूमरी—–\nबइठल देखे त , खूँट धई खींचेले\nअचके कोंहाले, आँखि दूनों मीचेले\nपीट पीट थपरी , सभके बोलावेले\nहमार नन्हकी ॥ हमके घूमरी—\nअचके मे रीझेले अचके मे खीझेले\nकबों कंचा खेले खाति हमरा भींचेले\nकबों आगे कबों पीछे , सभे धउरावेले\nसंसार बहुते तेजी से बदल रहल बा आ लइको बदल रहल बाड़े। लइका कवनो भी समाज के थाती होले । एहसे समाज के नीक- नीम्मन बनावे खातिर लइकन के नीक बनावे के पड़ी । अपना भोजपुरिया समाज के लइकन खातिर अइसन कविता , गीत आ कहानी सिरजे के पड़ी जवन लइकन में नीक संस्कार भर सके आ जिनगी में नीक काम करे खातिर प्रेरित कर सके ।\nप्रेम नाथ मिश्र\nआलेख/निबंधप्रेम नाथ मिश्र


रूस के 2सरा आ 4था राष्ट्रपति\nविक्टर जुबकोव (कार्यबाहक)\nकार्यबाहक राष्ट्रपति: 31 दिसंबर 1999 –7मई 2000\nविक्टर ख्रिस्तेंकोव (कार्यबाहक)\n33वाँ आ 37वाँ परधानमंत्री\nपहिला डिप्टी, आल रसिया पीपल फ्रंट के नेता\nयुनियन स्टेट के मंत्रिमंडल के चेयरमैन\nयूनाइटेड रूस के नेता\nरूस के पहिला उपपरधानमंत्री\nसिक्योरिटी काउंसिल के सेक्रेटरी\nफेडरल सिक्योरिटी सर्विसेज के डाइरेक्टर\nव्लादीमिर व्लादीमिरविच पुतिन\n(1952-10-07)7अक्टूबर 1952 (उमिर 69)\nलेनिनग्राद, रूसी एसएफएसआर, सोवियत यूनियन\n(अब सेंट पीटर्सबर्ग, रूस)\nआल रसिया पीपल्स फ्रंट (2011–अबतक)\nकम्युनिस्ट पार्टी (1975–91)\nआवर-होम रसिया (1995–99)\nनिर्दल (1991–95; 2001–08; 2012–वर्तमान)\nयूनाइटेड रसिया (2008–2012)\n(बि. 1983; तलाक 2014)\nनोवो ओगार्योवो, मास्को, रूस\nऑर्डर ऑफ दि आनर\nव्लादिमीर पुतिन (रूसी: Влади́мир Влади́мирович Пу́тин; IPA: [vɫɐˈdʲimʲɪr vɫɐˈdʲimʲɪrəvʲɪtɕ ˈputʲɪn] ( सुनल जाय); जनम7अक्टूबर 1952) रूस के राजनीतिक नेता आ7मई 2012 से वर्तमान राष्ट्रपति बाड़ें; एह पद प ई एकरे पहिले भी 2000 से 2008 ले रहलें। राष्ट्रपति के अलावा पुतिन रूस के परधानमंत्री के पद प भी एक बेर 1999 से 2000 ले आ दुसरा बेर 2008 से 2012 ले रहल बाड़ें।\nपुतिन के जनम7अक्टूबर 1952 के सोवियत यूनियन के रूसी एसएफएसआर के लेनिनग्राद शहर में भइल (जेकरा के अब सेंट पीटर्सबर्ग के नाँव से जानल जाला)। इनके बाबूजी के नाँव व्लादिमिर स्पिरिदोनोविच पुतिन आ महतारी के नाँव मारिया इवानोवा पुतिन (बियाह से पहिले शेलोमोवा) रहल। इनके बाबा स्पिरिदोन पुतिन व्लादिमीर लेनिन आ जोसेफ़ स्टालिन के निजी रसोइया रहलें। पुतिन के जनम तिसरहा लइका के रूप में भइल जबकि इनके बड़ भाई विक्टर के निधन शिशु अवस्था में भ गइल रहल आ अलबर्ट के निधन बालपन में डिप्थीरिया से भ गइल रहे जवना समय दुसरे बिस्व जुद्ध में नाजी जर्मनी द्वारा लेनिनग्राद के घेराबंदी भइल रहे।\nपुतिन के महतारी कारखाना में काम करे वाली औरत रहली आ इनके बाबूजी सोवियत नेवी में काम करें जहाँ 1930 के दशक के सुरुआत में ऊ पनडुब्बी बेड़ा के हिस्सा रहलें। दुसरे बिस्व जुद्ध के सुरुआती दौर में ऊ एनकेवीडी नाँव के बिध्वंसक बटालियन के हिस्सा रहलें। बाद में उनके रेगुलर आर्मी में ट्रांसफर हो गइल आ 1942 में उनके गम्हीर चोट आइल। एही दौरान 1941 में पुतिन के नानी के तवेर क्षेत्र के जर्मन कब्ज़ा के दौरान निधन भ गइल आ इनके मामा लोग दुसरे बिस्व जुद्ध में पूरबी मोर्चा पर चल रहल लड़ाई में गायब हो गइल लोग।\n1 सितंबर 1960 में पुतिन के पढ़ाई घर के नगीचहीं बास्कोव लेन के 193 नं. इस्कूल में शुरू भइल। पुतिन इस्कूल के कुछे अइसन लगभग 45 गो बिद्यार्थी लोगन में से एक रहलें जे यंग पायोनियर ग्रुप के हिस्सा ना रहल लोग। 12 बरिस के उमिर में पुतिन मार्शल आर्ट के साम्बो आ जूडो सीखे के सुरुआत कइलें। अपना खाली समय में ऊ कार्ल मार्क्स, फ्रेडरिक एंगेल्स आ लेनिन के साहित्य पढ़ें। पुतिन सेंट पीटर्सबर्ग के हाई इस्कूल 281 में जर्मन भाषा पढ़लें आ दुसरी भाषा के रूप में जर्मन भाषी बन गइलें।\nलेनिनग्राद स्टेट यूनिवर्सिटी (अब सेंट पीटर्सबर्ग स्टेट यूनिवर्सिटी) से पुतिन कानून के पढ़ाई कइलें आ 1975 में इहाँ से ग्रेजुएट भइलें। एहीजे ऊ सोवियत यूनियन कम्युनिस्ट पार्टी के सदस्य बनलें आ 1991 में एकरे अंत ले एकर सदस्य बनल रहलें। एहिजे पुतिन के मुलाकात अनातोली सोबचाक से भइल जे ओह समय बिजनेस कानून के असिस्टेंट प्रोफेसर रहलें; दुनों लोगन के एक दुसरे पर परभाव पड़ल।\n↑ "Vladimir Putin quits as head of Russia's ruling party". 24 April 2012 – वाया The Daily Telegraph.\n↑ "Kremlin Biography of President Vladimir Putin". पहुँचतिथी 18 अक्टूबर 2016.\n↑ "Vladimir Putin – President of Russia". European-Leaders.com. 22 मार्च 2017. पहुँचतिथी 22 मार्च 2017.\n↑ "President Vladimir Putin on Biography.com". पहुँचतिथी 1 July 2016.\nव्लादिमीर पुतिन, बीबीसी हिंदी पर। (हिंदी में)\nकैसे बने व्लादिमीर पुतिन इतने ताकतवर?, रेडियो डायेचविले, जर्मनी। (हिंदी में)\nआइ॰एस॰एन॰टी॰: 0000 0001 2130 7085\nबी॰एन॰एफ॰: cb136071802 (data)\nसाइनी (CiNii): DA1275886X\n"https://bh.wikipedia.org/w/index.php?title=व्लादिमीर_पुतिन&oldid=713459" से लिहल गइल


प्रवेश लाल यादव खातिर बनारस शुभ साबित रहल – Anjoria\nदिसम्बर 1, 2010 जूनियर निरहुआ, दिल, पाखी हेगडे, प्रवेश लाल यादव, बनारस\nदेश के सांस्कृतिक राजधानी बनारस प्रवेश लाल यादव जूनियर निरहुआ खातिर शुभ साबित भइल बा. उनकर फिल्म “दिल” बनारस के आनन्द चित्रमन्दिर में पहिलके दिने हाउसफुल रहल जबकि बिहार में ई फिलिम ओतना कमाल ना देखवले रहे. एतने ना बनारस का अलावा यूपी के दर्जन भर सिनेमा घरन में “दिल” जोरदार धड़क रहल बा. एह फिल्म में प्रवेश लाल आ पाखी हेगडे के जोड़ी दर्शकन के पसन्द आ रहल बा.\nअपना प्रशंसकन के एह बेपनाह मुहब्बत देखि के प्रवेश लाल यादव एह घरी यूपी के दौरा पर जा के अपना प्रशंसकन से रुबरु हो रहल बाड़े.\nOne thought on “प्रवेश लाल यादव खातिर बनारस शुभ साबित रहल”\nदिसम्बर 2, 2010 को 3:42 अपराह्न पर\nye film ke kolkata k cinema hall me dekhani ta lagal ki ham gaun me bani.bhojpuri jinda bad Jay Bihar.


खून कइला का बाद लाश दियरा में फेंक गइलें सँ – टटका खबर\nगुठनी, 18 अप्रैल. सिवान जिला के ग्यासपुर गांव में एगो नवही के गरदन रेतल लाश दियरा में गेहूं का खेत में फेंकल मिलल बा. ओकर पहचान ग्यासपुर के भीम राजभर के बेटा धीरज का रुप में भइल बा. जे पिछला कई दिन से लापता रहुवे. मंगल का भोरे केहू फोन क के बतावल त लोग जा के देखल. लाश के हड्डिए भर बाचल रहल आ कपड़ा से पहचान भइल.\nगांव वालन के कहना बा कि गांवे के कुछ शराब कारोबारी ओकर जान लिहले बाड़ें काहे कि कुछ दिन पहिले ओकरा के ओहनिए का साथे देखल गइल रहुवे. बाकिर थानाध्यक्ष के कहना बा कि केहू कुछ लिखित नइखे दिहले आ पुलिस एकर छानबीन करत बिया.\nTags: गुठनी, सिवान\nगंडक का बाढ़ से गुठनी में दहशत


बिहार में आखिरी दिने राजग के तीनों प्रत्याशियन के परचा दाखिल – टटका खबर\nबिहार में आखिरी दिने राजग के तीनों प्रत्याशियन के परचा दाखिल\nपटना 20 फरवरी (वार्ता) बिहार के अरिरया लोकसभा आ जहानाबाद अउऱ भभुआ विधानसभा उपचुनाव ला परचा दाखिला का आखिरी दिने आजु राजग के तीनों उम्मीदवार आपन आपन परचा दाखिल क दिहलें.\nराज्य के उप मुख्य निर्वाचन पदाधिकारी बैजू नाथ कुमार सिंह आजु बतवलें कि अररिया लोकसभा क्षेत्र से भारतीय जनता पार्टी के प्रदीप कुमार सिंह, जहानाबाद विधानसभा क्षेत्र से राजग के घटक जनता दल यूनाइटेड के अभिराम शर्मा आ भभुआ से भाजपा के रिंकी रानी पांडेय अउर कांग्रेस के शंभू सिंह पटेल आजु आपन आपन परटा दाखिल कइलें. अररिया लोकसभा सीट से कुल सात जने के पपरचा दाखिल भइल बा जबकि जहानाबाद विधानसभा क्षेत्र से दस जने के आ भभुआ विधानसभा क्षेत्र से 17 जने के परचा दाखिल भइल बा.\nTags: उपचुनाव, लोकसभा, विधानसभा


‘‘शनिबाबा रखिहऽ लाज हमार’’ पूरा होखे का कगार पर – Anjoria\n‘‘शनिबाबा रखिहऽ लाज हमार’’ पूरा होखे का कगार पर\nसागर फिल्म्स कम्बाईन के बैनर तले बनत भोजपुरी फिल्म ‘शनि बाबा रखिहऽ लाज हमार’ के 17 दिन के शूटिंग हालही में मड आइलैण्ड के वेटा हाउस, सिमरन बंगला, चांदीवली स्टूडियो आ बृजेश्वरी (विरार) में करावल गइल. फिल्म अब पूरा होखे का कगार पर बा.\nनिर्माता महेश जी थाटीकोण्डा आ अर्जुन जी थाटीकोण्डा, निर्देशक जेड सुरेश शंकर, संगीतकार अशोक घायल, गीतकार अशोक घायल, फणीन्द्र राव आ सुमित कुमार श्रीवास्तव, डांस मास्टर कानू मुखर्जी, एक्शन मास्टर ए. जब्बार, कैमरामैन नीतू इक़बाल, एडिटर विजयमेंत्रले अउर साउण्ड रिकार्डिस्ट नाटू भाई. कहानी जेड सुरेश शंकर के जबकि पटकथा प्रभाकर झा आ मनोज गुप्ता के अउर संवाद अंजनी श्रीवास्तव के लिखल ह.\nफिल्म के कलाकार हउवे अजीत आनन्द, कल्पना शाह, ललितेश झा, गिरीश शर्मा, नीलिमा सिंह, संगीता वर्धन, पुष्पराज सिंह, सोनू राजा, संजय वर्मा, पंकज मेहता, मास्टर आदित्य, बेबी वैष्णवी, आ बेबी कारुण्याश्री. आइटम गर्ल बाड़ी सीमा सिंह जबकि सुदीप पाण्डे आ पंकज केसरी मेहमान भूमिका में अइहे.\nएह फिल्म में भोजपुरी अंचल के सांस्कृतिक विरासत बरकरार दिखी आ सभ्यता-संस्कृति के दर्पण साबित होखी, अइसन कहना बा निर्देशक जेड सुरेश शंकर के.\n(समरजीत के भेजल रपट)\n‘गुलाब थियेटर’ के पोस्ट प्रोडक्शन प्रगति पर\nखुद्दार सीमा सिंह


२०१४ में रवि किशन के तीन गो फिलिम रिलीज़ ला तइयार – Anjoria\nजुलाई 12, 2014 रविकिशन\nचुनावी समर से उबर के रवि किशन फेरू अपना काम में व्यस्त हो गइल बाड़न. अपना एक्टिंग करिअर से प्यार करे वाला रवि किशन भोजपुरी फिलिमन के शूटिंग पूरा करा के अब हिंदी फिलिमन पर ध्यान देत बाड़न.\nरवि किशन के ‘मोहल्ला अस्सी’ फिलिम रिलीज़ ला तइयार बा. उमेद बा कि एकरा के सितशबर ले रिलीज क दिहल जाई. रवि के अगिला फिलिम ‘मिस तनकपुर हाज़िर हो’ राजस्थान के एगो साँच घटना पर बनल बा. तिसरकी फिलिम जवब एह साल रिलीज होखी उ होखी ‘देसी मैजिक’ जवना में रविकिशन डॉन के भूमिका में बाड़न.


दिल्ली बंगाल का बाद ‘हंटरवाली‘ पाखी अब बिहार अइहें – Anjoria\nदिल्ली बंगाल का बाद ‘हंटरवाली‘ पाखी अब बिहार अइहें\nभोजपुरी सिनेमा के अव्वल अदाकारा पाखी हेगड़े के महिला प्रधान एक्शन फिल्म ‘हंटरवाली‘ दिल्ली आ बंगाल में धमाल मचवला क बाद अब बिहार में सफलता के परचम लहरावे ला तइयार बा. एह फिलिम में पाखौ के किरदार अमिताभ के शहंशाह जइसन बा. पाखी एहमें बहुते शानदार एक्शन स्टंट कइले बाड़ी. पाखी के एगो डायलाग देखेवालन के जबान पर खुब चढ़ल बा कि ‘दुष्टन ला दुर्गा त दुष्कर्मियन ला काली नाम ह‘ ‘हंटरवाली‘.\nएह फिलिम के सफलता से पाखी बहुते उछाह में बाड़ी. पाखी के ‘प्यार मोहब्बत जिंदाबाद‘ के आजुकाल्ह डबिंग चलत बा.\nबिहार में एह फिलिम के वितरक बाड़ें मशहूर वितरक डा॰ सुनील.\nशुभी शर्मा के वाह वाही


चारा चोर – टटका खबर\nना चाहतो बतावहीं के बा कि देश में कोरोना के पसार में आईल तेजी थथमे के नाम नइखे लेत. काल्हु शनीचर का दिने देश में कोरोना के2लाख 34 हजार 692 नया मरीज मिलला का साथही छूताह हो गइल लोगन के गिनिती 1 करोड़ 45 लाख 26 हजार 609 हो गइल. तोस के बाति\nखबर आइल बा कि चारा चोर लालू के बड़का बेटा तेज प्रताप यादव जे बहुरुपिया का तरह तरह-तरह के स्वांग रचत रहेला अपना मेहरारु से तलाक लेबे खातिर अदातल में अर्जी लगा दिहले बा. अबहीं पाँच महीना पहिलहीं एह लोग के बिआह भइल रहुवे. तेजू के मेहरारुओ बिहार के मुख्यमंत्री रहल स्व. दारोगा प्रसाद यादव\nचारा चोर अब बिहार का बाहर चरे निकली\nपता चलल बा कि बिहार के चारा चोर के पेट बिहारे में चरला से भरे वाला नइखे। अब ओकर दू गो बेटवनो के चरे खातिर जगहा चाही। इहे सोच के चारा चोर तय क इले बा कि बिहार चरे के काम ओकर बेटा करीहें सं आ ऊ बिहार के बाहर के चंवर चरी। एकरा पीछे


इंटरनेट - विकिपीडिया\nलेख सभ के एगो कड़ी जवना के बिसय बा\nइंटरनेट के रास्ता जाल के एगो कल्पित फोटो।\nजानकारी के आजादी\nसरकारी कामकाज में\nइंटरनेट इंजीनियरी टास्क फोर्स\nइंटरनेट गवर्नेंस मंच\nडोमेन नाँव सिस्टम\nइंटरनेट अदला-बदली जगह\nइंटरनेट सर्विस देवे वाला\nइंटरनेट सनेसा पहुँच प्रोटोकॉल\nआम मेल ट्रांसफर प्रोटोकॉल\nफाइल साझा कइल\nवॉइस ओवर आइपी\nइंटरनेट (अंगरेजी: Internet) आपस में जुड़ल कंप्यूटर नेटवर्क सभ के बैस्विक सिस्टम हवे जे इंटरनेट प्रोटोकाल सूट (टीसीपी/आइपी) के इस्तमाल से दुनिया भर के कंप्यूटर डिवाइस सभ के आपस में जोड़े ला। ई एक तरह से नेटवर्क सभ के नेटवर्क हवे जेह में लोकल से ले के बैस्विक बिस्तार क्षेत्र वाला प्राइवेट, पब्लिक, एकेडेमिक, ब्यावसायिक आ सरकारी नेटवर्क सभ आपस में इलेक्ट्रानिक, वायरलेस आ ऑप्टिकल टेक्नालॉजी के माध्यम से जुड़ल बाड़ें।\nइंटरनेट पर बिबिध प्रकार के जानकारी संसाधन मौजूद बाड़ें आ बिबिध तरह के सेवा सभ उपलब्ध करावल जालीं जिनहन में वल्ड वाइड वेब के आपस-में-जुड़ल हाइपरटेक्स्ट डाकुमेंट आ एप्लीकेशन, ई-मेल, टेलीफोनी, आ फाइल शेयर करे नियर चीज प्रमुख बाड़ी स।\n2 इंटरनेट के सर्विस\n2.1 वर्ल्ड वाइड वेब\n2.3 डेटा साझा करना\n3 इंटरनेट प्रयोगकर्ता\n5.3 एनर्जी के इस्तेमाल\n1969 में टिम बर्नर्स ली इंटरनेट बनाये रहल।\n1971 दुनिया केर पहिल ई-मेल अमेरिका के कैंब्रिज नामक स्थान पर रे टॉमलिंसन नामक इंजीनियर ने एक ही कमरे में रखल दो कंप्यूटरों के बीच भेजा रहल।\n1979 में ब्रिटिश डाकघर पहिल अंतरराष्ट्रीय कंप्यूटर नेटवर्क बनाय केले नये प्रौद्योगिकी का उपयोग करल चालू किये।\n1970 में दुनिया केर पहिल वायरस जेकरा नाम क्रीपर था जो अरपानेट पर खोजा गईल रहे।\nवल्ड वाइड वेब के एगो चित्र के रूप में इस्कीम\nमुख्य लेख: वल्ड वाइड वेब\nमुख्य लेख: इंटरनेट सुरक्षा\nमुख्य लेख: मैलवेयर\nमुख्य लेख: कंप्यूटर आ नेटवर्क सर्विलांस\nदेखल जाय तब इंटरनेट एगो हेटरोजीनस (बिबिधता भरल) नेटवर्क हवे आ एही कारन भौतिक लच्छन सभ, जिनहन में डेटा ट्रांसफर रेट भी शामिल बा, बहुत वैरी करे लें। इंटरनेट इमर्जेंट फेनामेना के उदाहरण हवे जे एकरे बड़हन-पैमाना के संगठन पर डिपेंड करे ला।\nइंटरनेट पर केतना ट्रैफिक (आवाजाही) बाटे ई नापल एक किसिम के कठिन काम बाटे। काहें से कि कौनों अइसन सिंगल प्वाइंट लोकेशन ना बा जहाँ एकरा के नापल जा सके। इंटरनेट एगो मल्टी-टायर वाला आ गैर-हेरारकी वाला टोपोलॉजी वाला चीज हवे। एही से कौनों एगो ख़ास बिंदु ना मिले ला जहाँ से सारा ट्रैफिक गुजरत होखे आ नापल जा सके। तब फिर ट्रैफिक डेटा के अनुमान भर लगावल जा सके ला। ई एस्टीमेट टायर 1 नेटवर्क प्रोवाईडर के पीयरिंग प्वाइंट सभ के एग्रीगेट के आधार पर लगावल जाला, बाकी एह तरीका में बड़हन नेटवर्क प्रोवाईडर सभ के अंदरूनी ट्रैफिक के नापजोख ना संभव हो पावे ला।\nइंटरनेट के गायब हो जाये भा डाउन हो जाए के घटना, जेकरा के इंटरनेट ब्लैकआउट कहल जाला, लोकल सिग्नलिंग में बेवधान के चलते हो सके ला। समुंद्र के भीतर मौजूद केबल सभ के खराबी के कारन बड़हन पैमाना पर इंटरनेट के बंदी हो सके ला चाहे स्लोडाउन हो सके ला। अइसन 2008 में घटना भइल रहल जब समुंद्री केबल सभ के क्षतिग्रस्त हो जाए से इंटरनेट बाधित भइल रहल। कम बिकसित देसन के इंटरनेट डाउन होखे के खतरा बेसी रहे ला काहें से की एहिजे हाई कैपसिटी वाली लिंक के संख्या कम बाटे। जमीन के भीतर बिछल केबल सभ के नोकसान पहुँचे पर अइसन हो सके ला। एगो घटना आर्मीनिया में देखल गइल रहे जब एगो औरत गलती से कबाड़ खनत समय केबिल के नोकसान पहुँचा दिहले रहल आ एकरा चलते लगभग पूरा आर्मेनिया में इंटरनेट ठप हो गइल रहे। पूरा देस ब्यापी इंटरनेट ठप होखे के घटना सरकारी तौर पर भी हो सके ले अगर सरकार द्वारा इंटरनेट के सेंसर कई दिहल जाय। अइसन घटना मिस्र में देखे में आइल जब देस के लगभग 93% oनेटवर्क सभ 2011 में ठप क दिहल गइल रहलें जवना से कि सरकार बिरोधी परदरशन पर रोक लगावल जा सके।\nएनर्जी के इस्तेमाल\nइंटरनेट चलावे में केतना बिजली खर्चा होले एकर अनुमान सभ बहुत बिबाद के बिसय रहल बाड़ें। एगो पियर-रिव्यू जर्नल में छपल रिसर्च-पेपर में 2014 में पछिला एक दशक में छपल लगभग 20,000 के आसपास सामग्री के आधार पर बिजली के खर्चा के आँकड़ा में भारी अंतर देखल गइल आ ई 0.0064 किलोवाट घंटा प्रति गीगाबाइट ट्रांसफर (kWh/GB) से ले के 136 kWh/GB तक के बीचा में अलग-अलग दर्ज कइल गइल। रिसर्च करे वाला लोग एह गड़बड़झाला खातिर मुख्य रूप से संदर्भ के साल के कारन मानल (जइसे कि, एनर्जी एफिशेंसी के कवना तरीका से गिनती में लिहल गइल बा, समय के साथ एह में होखे वाला सुधार के कइसे गिनल गइल बा) आ "अंतिम माथ पर स्थित पर्सनल कंप्यूटर आ सर्वर सभ के गिनती" एह बिस्लेशन में सामिल बा की ना।\nसाल 2011 में एकेडमिक रिसर्चर लोग ई अनुमान लगावल कि इंटरनेट चलावे में खर्चा होखे वाली कुल एनर्जी 170 से 307 GW के बीचा में बाटे जे पूरा मानव जाति द्वारा इस्तेमाल होखे वाली कुल एनर्जी के दू प्रतिशत से कम बाटे। एह इस्टीमेट में जरूरी चीजन के निर्माण, संचालन आ समय-समय पर लगभग 7500 लाख लैपटाप आ एक अरब स्मार्टफोन अउरी 1000 लाक सर्वर सभ के रिप्लेस करे में खर्चा एनर्जी, राउटर आ सेलफोन टावर, ऑप्टिकल स्विच में, वाईफाई ट्रांसमीटर में आ क्लाउड स्टोरेज में होखे वाला सगरी एनर्जी खर्चा के सामिल कइल गइल रहल। एगो बिना पियर-रिव्यू वाले प्रकाशन में 2018 में छपल दि शिफ्ट प्रोजेक्ट (कार्पोरेट स्पांसर्ड फ्रांसीसी थिंक टैंक) में बैस्विक डेटा ट्रांसफर आ जरूरी इंफ़्रास्ट्रक्चर के दुनिया के कुल बैस्विक CO2 एमिशन के लगभग 4% हिस्सेदारी के जानकारी दिहल गइल। एह अध्ययन में इहो बतावल गइल की एह तरीका के डेटा ट्रांसफर में सभसे बेसी लगभग 60% हिस्सेदारी बीडियो स्ट्रीमिंग के रहल जे लगभग 300 मिलियन टन सालाना CO2 एमिशन खाती जिम्मेदार बा, आ तर्क दिहल गइल कि नया "डिजिटल सोबर बेहवार" में बीडियो फाइल के साइज आ ट्रांसफर पर रेगुलेशन के जरूरत बाटे।\n↑ "CALEA: The Perils of Wiretapping the Internet". इलेक्ट्रानिक फ्रंटियर फाउंडेशन (वेबसाइट). पुरालेखित से पुरालेखित 16 मार्च 2009 के. पहुँचतिथी 2009-03-14.\n↑ "CALEA: Frequently Asked Questions". इलेक्ट्रानिक फ्रंटियर फाउंडेशन (वेबसाइट). पुरालेखित से पुरालेखित 1 मई 2009 के. पहुँचतिथी 2009-03-14.\n↑ Hill, Michael (11 अक्टूबर 2004). "Government funds chat room surveillance research". USA Today. Associated Press. पुरालेखित से पुरालेखित 11 मई 2010 के. पहुँचतिथी 2009-03-19.\n↑ Albert, Réka; Jeong, Hawoong; Barabási, Albert-László (9 September 1999). "Diameter of the World-Wide Web". Nature. 401 (6749): 130–131. arXiv:cond-mat/9907038. Bibcode:1999Natur.401..130A. doi:10.1038/43601. S2CID 4419938.\n↑ "Georgian woman cuts off web access to whole of Armenia". The Guardian.6April 2011. पुरालेखित से पुरालेखित 25 August 2013 के. पहुँचतिथी 11 April 2012.\n↑ Cowie, James. "Egypt Leaves the Internet". Renesys. ओरिजनल से 28 January 2011 के पुरालेखित. पहुँचतिथी 28 January 2011.\n↑ "Egypt severs internet connection amid growing unrest". BBC News. 28 January 2011. पुरालेखित से पुरालेखित 23 January 2012 के.\n↑ 11.0 11.1 Coroama, Vlad C.; Hilty, Lorenz M. (February 2014). "Assessing Internet energy intensity: A review of methods and results" (PDF). Environmental Impact Assessment Review (English में). 45: 63–68. doi:10.1016/j.eiar.2013.12.004.\n↑ Jim Giles, "Internet responsible for2per cent of global energy usage". New Scientist (Reed Business Information Ltd.), 26 October 2011. Archived 1 October 2014वेबैक मशीन पर .,\n↑ "The Energy and Emergy of the Internet" Archived 10 August 2014वेबैक मशीन पर ., Barath Raghavan (ICSI) and Justin Ma (UC Berkeley), in Proceedings of the 10th ACM Workshop on Hot Topics in Networks, 14–15 November 2011, Cambridge, MA. ACM SIGCOMM. ISBN 978-1-4503-1059-8\n↑ Cwienk, Jeannette (2019-07-11). "Is Netflix bad for the environment? How streaming video contributes to climate change | DW | 11.07.2019". DW.COM (English में). पहुँचतिथी 2019-07-19.\n↑ ""Climate crisis: The Unsustainable Use of Online Video" : Our new report". The Shift Project (English में). 2019-07-10. पुरालेखित से पुरालेखित 21 July 2019 के. पहुँचतिथी 2019-07-19.\nविकिमीडिया कॉमंस पर संबंधित मीडिया इंटरनेट पर मौजूद बा।\nबी॰एन॰एफ॰: cb12337059x (data)\n"https://bh.wikipedia.org/w/index.php?title=इंटरनेट&oldid=718969" से लिहल गइल\nएह पन्ना पर आखिरी बेर संपादन 30 अप्रैल 2022 के 11:00 बजे भइल रहल।


टटका खबर, सोमार, २६ मार्च २०१२ – टटका खबर\nटटका खबर, सोमार, २६ मार्च २०१२\n(बिहार फाउन्डेशन (बिहार सरकार की संस्था) के मुंबई चैप्टर सायन के षणमुखानंद हॉल में बिहार दिवस मनवलसि. एह मौका पर मुख्य अतिथि डॉ. सी. पी. ठाकुर, विशेष अतिथि बिहारी बाबू शत्रुघ्न सिन्हा, आ सम्मानित अतिथियन में सांसद सैयद शहनवाज हुसैन, यु. के. सिन्हा, (सेबी चेयरमैन), एन. एन. कुमार चेयरमैन नवा सेवापोर्ट, देवेश चन्द ठाकुर (एम.एल.सी) उपस्थित रहले.)\nपूरा खबर अँजोरिया पर\nकेन्द्र सरकार अब शिक्षा के उच्च केन्द्रन खातिर एक्रेडिशन जरूरी करा देबे के सोचत बिया. एह व्वयवस्था में एगो स्वतंत्र संगठन ओह संस्थानन के मूल्यांकन कइल करी.\nनौसेना केरल में इजीमला में भारतीय नौ सेना अकादमी खोली जहवाँ दोस्त देशन के नौसैनिकन के प्रशिक्षण दिहल जाई.\nयूपी में एह साल के मेडिकल प्रवेश परीक्षा के आयोजन छत्रपति साहू जी महाराज चिकित्सा महाविद्यालय जे दिहल गइल बा. आवेदन पत्र अगिला महीना के मध्य से मिलल शुरू हो जाई.\nमहात्मा गाँधी काशी विद्यापीठ से जुड़ल बलिया, चन्दौली आ मिर्जापुर के दस गो कालेजन के परीक्षा कदाचार का आरोप में रद्द कर दिहल गइल बा. एह कॉलेजन पर तीन तीन लाख रुपिया के जुर्मानो लगावल गइल बा. अब कॉलेज प्रशासन एह फैसला पर फेर से विचार करे के कहत बाड़े काहे किओह लोग के पक्ष जनले सुनले बिना एक तरफा फैसला कर लिहल गइल बा. कॉलेजन के आरोप बा कि फ्लाइंग स्क्वैड पूर्वाग्रह ग्रसित रहे.\nअतवार का दिने पटना कॉलेज के पुरान विद्यार्थियन के मिलन समारोह आयोजित भइल.\nकेन्द्रीय शिक्षा मंत्री कपिल सिब्बल का नामे चिट्ठी के जगजाहिर करत बिहार के मुख्यमंत्री कहलन कि मोतिहारिये में केन्द्रीय विश्वविद्यालय खोलल जाव आ ओकरा बदे बिहार सरकार सगरी सुविधा देबे खातिर तइयार बिया. बाकिर कपिल सिब्बल चाहत बाड़न कि विश्वविद्यालय गया में खोलल जाव.\nबिहार विद्यालय परीक्षा समिति के इंटर इम्तिहान के थयोरी पेपर के इम्तिहान सोमार से शुरू होखत बा आ ई नौ अप्रेल ले पूरा होई.\nचइती छठ के नहाय खाय सोमार का दिन होई. मंगल के खरना आ बुध के साँझ पहिला अरघ दिहल जाई. एह मौका पर लागे वाला सबले पुरान छठ मेला औरंगाबाद के हवे जहवाँ देव में ई मेला लागेला.\nइलाहाबाद हाई कोर्ट आजु सरकार के आदेश दिहलसि कि अयोध्या के विवादित परिसर के मालिकाना हक के फैसला देबे वाला जजन आ हिंदू फरीक के वकीलन के सुरक्षा के खास उपाय कइल जाव. हालही में मध्यप्रदेश में पकड़ाइल चार गो मुजाहीदीन आ सिमि आतंकवादियन का लगे से हिंदू पक्ष के वकीलन के फोटो मिलल रहुवे. पूछताछ में ऊ बतवले सँ कि ओकनी के आदेश मिलल बा कि एह वकीलन के मार दिहल जाव.\nगंगा आ यमुना एक्सप्रेस वे का तरह केन्द्र सरकार राष्ट्रीय राजधानी क्षेत्र में पूर्वी परिधि एक्सप्रेस बनावे के फैसला लिहले बिया जवन यूपी के बागपत, गाजियाबाद आ गौतमबुद्ध नगर जिलन से गुजरी.\nलखनऊ वाराणसी राजमार्ग के चार लेन के बनावे के काम अप्रेल से शुरू कर दिहल जाई.\nआजादी के लड़ाई के महानायक मंगल पांडे के स्मृति में दू दिन के बलिया महोत्सव काल्हु पूरा हो गइल. एह मौका पर मंगल पांडे के गाँव नगवाँ से सात किलोमीटर के क्रासकंट्री रेस के आयोजनो भइल.\nशहरी मलिन बस्तियन में सरकारी स्वास्थ्य केन्द्र फेर से चालू करे के आदेश देत सरकार प्रशासन से इहो पूछले बिया कि एह केन्द्रन के बंद कवना कारण से कइल गइल रहे.\nसारण जिला के चिंतामनगंज गाँव में काल्हु अतवार रात लागल आग से चार गो घर जर गइल. एह दुर्घटना में दू गो औरतन के मौत हो गइल.\nरोहतास के सँझौली में एगो आदमी के कुछ बदमाश चाकू घोंप के मार दिहले. एह मामिला में पाँच जने पर केस दर्ह भइळ बा.\nबक्सर जिला के सिमरी इलाका के बलिहार गाँव से चार क्विंटल गाँजा का साथे एगो औरत के गिरफ्तार कइल गइल.\nबिहार के विशेष राज्य के दरजा देबे पर विचार करे खातिर नई दिल्ली में अंतरमंत्रालयी समिति के बइठक होखे वाला बा. एह बइठक में बिहार के मुख्य सचिव बिहार के पक्ष रखीहें.\nरोहतास के तिलौथी से किडनैप भइल ईंट भट्टा मालिक रामजी सिंह के पुलिस बड्डी इलाका से अतवार का दिने बरामद कर लिहलसि. अब अपराधियन के गिरफ्तारी खातिर छापा मारल जात बा.\nथल सेनाध्यक्ष के बयान, कि उनुका के चौदह करोड़ रुपिया घूस देबे के प्रस्ताव दिहल गइल रहे आ एह बाति क जानकारी ऊ रक्षा मंत्री के दे दिहले रहले, पर आजु संसद में जम के बवाल भइल आ संसद कुछ देर ला रोक देबे के पड़ल. सरकार एह मामिला के सीबीआई जाँच करवावे के आदेश दिहलसि.\nओडीशा में किडनैप इटली के दू गो पर्यटकन में से एगो के रिहा कर दिहले सँ नक्सली बाकिर दोसरका का बारे में कवनो जानकारी नइखे मिलत.\nकांग्रेस के गोविन्द सिंह कुंजवाल के उत्तराखण्ड विधानसभा के अध्यक्ष चुन लिहल गइल. उनुका ३९ वोट मिलल जवन भाजपा छोड़ सगरी पार्टी के विधायकन के रहुवे. एहसे उत्तराखंड में राजनीतिक अनिश्चितता खतम हो गइल लागत बा.\nसुप्रीम कोर्ट आजु नानावती आयोग के ई निर्देश देबे से मना कर दिहलसि कि ऊ नरेन्द्र मोदी के समन भेज के बोलवावे.\nसीरिया में हिंसा खतम करे खातिर संयुक्त राष्ट्र के विशेष दूत कोफी अन्नान पेइचिंग में चीन के नेता लोगन से बतियइहें.\nमंगोलिया के उलानबातोर में होखत एशियाई मुक्केबाजी चैंपियनशिप में एम. सी. मैरीकॉम आ एल. सरिता देवी के स्वर्ण पदक मिलल.\nमास्टर ब्लास्टर सचिन तेंदुलकर काल्हु कहलन कि ऊ दोसरा के कहला पर सन्यास लेबे नइखन जात. कहलन कि जबले मन करी तबले खेलब. सन्यास के सलाह देबे वाला लोग उनुका के खेलल नइखे सिखवले कि ओह लोग के सलाह मान लीहें.\nभारत दक्खिन कोरिया के कम्पनियन के स्थिर आ लाभकारी लमहर दिन के निवेश के पेशकश कइलसि.\nआजु शेयर बाजार में जम के बिकवाली भइल आ सूचकांक ३०९ अंक गिर के बंद भइल. डॉलर का मुकाबले रुपिया आजु १८ पइसा कमजोर हो गइल.\nवित्तमंत्री प्रणब मुखर्जी नइखन मानत कि सरकार आ उद्योग जगत का बीच भरोसा के कवनो कमी हो गइल बा.


पनवाड़ियन खातिर ‘यादव पान भंडार’ के स्पेशल स्क्रीनिंग – Anjoria\nपनवाड़ियन खातिर ‘यादव पान भंडार’ के स्पेशल स्क्रीनिंग\nअगस्त 2, 2011\nसिनेमा के इतिहास में पहिला बेर कवनो फिल्म के स्पेशल स्क्रीनिंग के योजना खास कर के पनवाड़ियन खातिर बनावल जा रहल बा. आ ई योजना बनावत बाड़े फिल्म के निर्माता जितेश दुबे. भोजपुरी फिल्म के मेगा स्टार मनोज तिवारी, हॉट एण्ड हीट गर्ल गुंजन पंत आ नंबर वन खलनायक संजय पांडे अभिनीत एह फिल्म में डॉल्वी डिजिटल साउण्ड तकनीक के इस्तेमाल भइल बा. फिल्म के निर्देशित कइले बाड़न अजय कुमार. श्री कृष्णा क्रियेशन के बैनर तले बनल ‘यादव पान भंडार’ पान बेचे वाला पनवाड़ियन का जिनिगी पर बनावल गइल बा.\nमनोज तिवारी एह फिलिम एगो नये लुक में लउके जा रहल बाड़े. फिल्म पूरा तरह से पारिवारिक एक्शन आ रोमांटिक रियलटी वाली बिया. गीतकार हउवे श्याम देहाती आ संगीतकार मधुकर आनन्द. एक्शन डायरेक्शन शकील शेख के बा.\nमनोज तिवारी आ पवन सिंह पहिला बेर एक साथे\nविराज भट्ट आ मोनालिसा पहिला बेर एकसाथ\nOne thought on “पनवाड़ियन खातिर ‘यादव पान भंडार’ के स्पेशल स्क्रीनिंग”\nNAVJOT KR KARN कहते हैं:\nअगस्त 4, 2011 को 12:51 अपराह्न पर\nyadav paan bhandar ka bahut din se naam sun raha hoon abhi tak release ka date nahin nikla hai


Bhojpuri Dictionary – Page 12 – Bhojpuri English Hindi dictionary\nघचपच = hotchpotch=amotley assortment of things or subjects. विभिन्न वस्तुओं या विषयों को मिलाने से उत्पन्न स्थिति बेमेल फेरवट बारात में घराती सराती का विवाद में मामिला अतना घचपच हो गइल रहे कि बुझाते नइखे कि विवाद कवना बाति पर शुरु भइल रहे.\nContinue reading » December 31, 2010 Dictadmin क ङ, घ No Comment\nरेघारी =aline, रेखा रेघारी खींचल = to drawaline, रेखा खींचना रेघरियावत = underlining, रेखांकित करते हुये रेघरियावल = to underline, रेखांकित करना आजुके बेबसी भरल हालात के रेघरियावत ई कविता मन के कोना में आपन जगह बना ली. विपक्ष बार बार...\nContinue reading » December 14, 2010 Dictadmin य-ज्ञ, र No Comment\nसोगहग = संपूर्ण, in totality, asawhole सोगहग माने पूरा का पूरा, जवना में कुछ काटल छाँटल, भुलाइल ना होखे. सोगहग बाँस an untreated bamboo\nContinue reading » December 13, 2010 Dictadmin य-ज्ञ, स No Comment\nबाथा = व्यथा, pain, irritant बथल = दरद भइल, to ache कपरबथी = सिरदर्द, headache पेटबथी = पेट दर्द, abdominal pain बथऽता = दर्द हो रह है, it is aching एह हल्लागुला से हमार त कपार बथऽता. बथल बन्द होखे तब नू मन लगाई.\nContinue reading » December 13, 2010 Dictadmin प-म, ब No Comment\nमुँहदुबर जे आपन बाति कहे में हिचकिचाव, कह ना पावे हमनी के मौजूदा प्रधानमंत्री मुँहदुबर के सबसे बढ़िया नमूना हउवें. आदमी त सही हउवें बाकिर पार्टी हित में कुछ बोल ना पावस भलही देश के नुकसान हो जाव. Shy, circumspect Unable to assert oneself, hesitant...\nContinue reading » November 18, 2010 Dictadmin प-म, म No Comment\nहिरसाह greedy. One who is never satisfied no matter what she/he gets. लोभी, लालची. जेकर हिरिस ना घटत होखे. कतनो मिले अउरी के चाह होखो जेकरा. ओकरे के हिरसाह कहल जाला.\nContinue reading » November 17, 2010 Dictadmin य-ज्ञ, ह No Comment


01/07/2022 by Arun Kumar\nदिया ना बारी धइल नाही जननी मन बहुते पछतात हो दिया ना बारी धइल नाही जननी मन बहुते पछतात हो सजना ठार दुआरे बारें लेके साथ बारात हो दिया न बारी धइल नाही जननी मन बहुते पछतात हो दिया न बारी धइल नाही जननी.. बौराहीन अस देहिया लागे बभना आई बइठलस आगे बौराहीन अस … Read more\nCategories Bharat Sharma Vyas, Bhojpuri Lyrics, Nirgun Lyrics Leaveacomment\n11/06/2022 by Arun Kumar\nसांप वाला जोगिया के हो गईनी हम दीवानी सांप वाला जोगिया के हो गईनी हम दीवानी-२ हो गईली दीवानी सखी हो गईली दीवानी हो गईली दीवानी सखी हो गईली दीवानी हो गईनी दीवानी हम तो हो गईनी दीवानी सांप वाला, बैल वाला, डमरू वाला जोगिया के हो गईनी हम दीवानी सांप वाला… के हो गईनी … Read more\nCategories Bhojpuri bhajan, Bhojpuri Lyrics 1 Comment\n02/06/2022 by Arun Kumar\nलहर लहर चुनरिया लहर लहर लहर लहर चुनरिया लहर लहर-2 हो.. ओओ………. जैसे पवन झकोले खाए चुनरिया लहर लहर लहराए जैसे पवन झकोले खाए चुनरिया लहर लहर लहराए लहर लहर चुनरिया लहर लहर लहर लहर चुनरिया लहर लहर-2 जब असुरों ने युद्ध में देखा माता की त्योहारी जब असुरों ने युद्ध में देखा … Read more\nCategories Hindi Bhajan, Hindi Lyrics 1 Comment\n03/05/2022 25/04/2022 by Arun Kumar\nहे जगदंबे अंबे मैया हे जगदंबे अंबे मैया तोहरा से अरज हमारी बा असरा लवले दुखियारी बा हे जगदंबे अंबे मैया तोहरा से अरज हमारी बा असरा लवले दुखियारी बा असरा लवले दुखियारी बा तू देवी में महारानी हउ तू ब्रह्मा के ब्रह्माणी हउ तू देवी में महारानी हउ तू ब्रह्मा के ब्रह्माणी हउ … Read more\n18/04/2022 by Arun Kumar\nहनुमत जल्दी अईह लिरिक्स कहे प्रभु रामचंद्र अरे देके मुनरिया-2 हनुमत जल्दी अईह लेके मोरा सिया के खबरिया हनुमत जल्दी अईह-२ कहे प्रभु राम चंद्र अरे देके मुनरिया हनुमत जल्दी अईह लेके मोरा सिया के खबरिया हनुमत जल्दी अईह सात समुन्दर पार रावण के देश में सात समुन्दर…सा।त समुन्दर सात समुन्दर पार रावण … Read more\n10/04/2022 by Arun Kumar\nठुमक चलत रामचन्द्र बाजत पैजनिया ठुमक चलत रामचन्द्र बाजत पैजनिया-२ किलकि किलकि उठत धाय किलकि किलकि उठत धाय गिरत भूमि लटपटाय धाय मात गोद लेत दशरथ की रनिया ठुमक चलत रा.. बाजत पैंजनिया ठुमक चलत रामचंद्र…. अंचल रज अंग झारि अंचल रज अंग झारि विविध भांति सो दुलारि विविध भांति सो दुलारि तन मन धन वारि … Read more\nCategories Hindi Bhajan, Hindi Lyrics Tags Superhit ram Bhajan lyrics, Thumak chalat Ramchandra lyrics, राम जी का भजन लिरिक्स, राम भजन लिरिक्स, हिंदी भजन लिरिक्स Leaveacomment\nचढ़त चढ़त त्रिकुट पहाड़वा भजन लिरिक्स:- गोपाल राय\n06/04/2022 by Arun Kumar\nचढ़त चढ़त त्रिकुट पहाड़वा भजन लिरिक्स चढ़त चढ़त त्रिकुट पहाड़वा गोड़वा दुखाइल ए माई बड़ी दूर से दर्शन करें भक्त बड़ुए आइल ए माई बड़ी दूर से दर्शन करें भक्त बड़ुए आइल ए माई चढ़त चढ़त त्रिकुट पहाड़वा गोड़वा दुखाइल ए माई बड़ी दूर से दर्शन करें भक्त बड़ुए आइल ए माई बड़ी दूर से … Read more\nनईहर से केहू नहीं अइले हो रामा चैती लिरिक्स, भोजपुरी चैती\n03/04/2022 by Arun Kumar\nनईहर से केहू नहीं अइले हो रामा बितल फगुनवा नईहर से केहू नहीं अइले हो रामा बितल फगुनवा केहू नहीं अइले रामा केहू नहीं अइले नइहर से केहू नहीं अइले हो रामा बितल फगुनवा बाबा जे रहते त नौवा के पेठइते बाबा जे रहते त नौवा के पेठइते नौवा के पेठईते रामा नौवा के … Read more\nCategories Bhojpuri Lyrics 1 Comment


रूस-यूक्रेन युद्ध आ ओकर विश्व पर प्रभाव – Hum Bhojpuria\nरूस-यूक्रेन युद्ध आ ओकर विश्व पर प्रभाव\nहमनी के पीढ़ियन से ई बात सुनत चलल आवतानी सन कि कवनों भी बड़ लड़ाई के मूल में- ज़र,जोरू आ ज़मीन एही तीनों चीज़न में से कवनों ना कवनों के प्रधानता रहेला। आजो कमोबेश ज़र आ ज़मीन ही युद्घ के मूल रूप से कारण रहेला। एकरा साथ ही समय के एह दौर में 'ज़र' के अर्थ में अगर हम तनि विस्तार करके देखीं त ओकरा में आज के परिस्थिति के अनुसार कुछ आउर बिन्दु भी बहुत आसानी से जोड़ल जा सकेला। जवना में हमरा हिसाब से परस्पर प्रतिस्पर्धी आ विरोधी देशन के आपन स्वार्थ, आपन व्यापार, आपन वर्चस्व, आपन अहंकार के हम बहुत आसानी से जोड़ सकेंनी।\nअब बात रहल कभी युद्ध के कारण बनल 'जोरू' शब्द के। समय के एह दौर में कई देशन में गृहयुद्ध त होता, चाहे ओकर संभावना भी बनता। बाकिर देशी राज्यन के युग खत्म हो गइला से एकेगो देश में अपना अलग-अलग ध्वज के साथे आपन अलग-अलग अस्तित्व के एहसास करावत राजा लोगन के भी युग खत्म हो गइल बा। आज विश्व के ज्यादातर देशन में राजतंत्र के भी कब्र खोदा गइल बा। एह से 'जोरू' के वज़ह से कवनों दू देशन के बीच में लड़ाई के संभावना भी दूर-दूर तक लउकत नइखे। चूँकि एह काल-खण्ड में 'जोरू' कवनों भी युद्ध के कारण नइखे बनत। एह से ई भाव भी अब इतिहास-पुराण में ही सिमट के रह गइल बा।\nअब चलीं अपना असली मुद्दा पर। यानी रूस-यूक्रेन युद्ध पर। यूक्रेन आ रूस दूनू ही देश पहिले सोवियत संघ के अंग रहे। सोवियत संघ के पूरा नाम रहे 'सोवियत समाजवादी गणराज्य संघ' जेकरा के संक्षेप में USSR कहल जात रहे। 'सोवियत' शब्द श्रमिकन के परिषद के नाम से आइल बा आ लाल झंडा पर हथौड़ा आ दरांती प्रतीकात्मक रूप से देश के श्रमिकन के श्रम के प्रतिनिधित्व करेला।\nकभी एह सोवियत संघ के दुनिया पर बहुत प्रभाव रहे। एकरा स्थापना के दशक के साथे अनेक देशन में महत्त्वपूर्ण सरकार उभरल। जवना में चीन, क्यूबा आ उत्तर कोरिया जइसन कई देशन में आजो अइसन सरकार मौजूद बा।\nरूस USSR के सबसे प्रमुख गणराज्य रहे। ओकरा बाद के ओह महाद्वीप के दोसर बड़ देश रहे यूक्रेन। सोवियत संघ (USSR) विश्व के पहिला साम्यवादी देश रहे। एकर स्थापना रूस के ही एगो गृहयुद्ध के बाद भइल, जे सन् 1917- 1921 तक चलल। सोवियत संघ एक विशाल क्षेत्र के नियंत्रित कइलस आ शीत युद्ध के दौरान संयुक्त राज्य अमेरिका के साथे प्रतिस्पर्धा भी कइलस। जवना कारण कई बार त ई बुझाव कि दुनिया अब एक परमाणु युद्ध के कगार पर आके खड़ा हो गइल बा।\nई बात अब जरूर बा कि सोवियत संघ के पतन के बाद से रूस में कम्युनिस्ट सरकार नइखे। हालाँकि रूस के राष्ट्रपति व्लादिमीर पुतिन सोवियत संघ के पतन के 20 वीं शताब्दी के सबसे बड़ा भू-राजनीतिक तबाही मानेलन।\nयूक्रेन 1918-20 में स्वतंत्र रहे। बाकिर दूगो विश्व युद्ध के बीच के अवधि में पश्चिमी यूक्रेन के कुछ हिस्सा पर पोलैण्ड, रोमानिया आ चेकोस्लोवाकिया के अधिकार हो गइल। बाद में यूक्रेन, यूक्रेनी सोवियत समाजवादी के रूप में सोवियत संघ के हिस्सा बन गइल।\nरूस के सीमा एक दर्जन से अधिक देशन से मिलेला, जवना में अनेक देश पहिले सोवियत संघ के ही हिस्सा रहे। बाकिर आज ऊ सब देश 'उत्तर अटलांटिक संधि संगठन' यानी नाटो के सदस्य बन गइल बा।\nयूक्रेन के सीमा पश्चिम में यूरोपियन देशन से आ पूरब में रूस के साथे लागल बा। हालाँकि यूक्रेन सोवियत संघ के सदस्य रह चुकल बा आ आजो यूक्रेन के आबादी के करीब छट्ठा हिस्सा रूसी मूल के भइला के कारण यूक्रेन के रूस के साथे गहरा सामाजिक आ सांस्कृतिक जुड़ाव भी बा। एकरा साथ ही रूस सन् 19 94 में एगो समझौता पर हस्ताक्षर करके यूक्रेन के स्वतंत्रता आ संप्रभुता के सम्मान देबे पर आपन सहमति जता भी चुकल बा। बावजूद एकरा सन् 2014 में यूक्रेन के लोग रूस समर्थक अपना राष्ट्रपति के ओकरा पद से च्युत क देहलस। जवना के चलते रूस यूक्रेन से नाराज हो गइल आ ऊ दक्षिणी यूक्रेन के क्राइमिया प्रायद्वीप के अपना क़ब्ज़ा में ले लेहलस। एकरा साथ ही रूस यूक्रेन के अलगाववादीयन के आपन समर्थन भी देहलस। जवना के चलते ऊ लोग पूर्वी यूक्रेन के एगो बड़ा हिस्सा पर आपन क़ब्ज़ा क लेहलस। तब से रूस समर्थक विद्रोहियन आ यूक्रेन के सेना के बीच चलत लड़ाई में अबले 14 हज़ार से अधिक लोग मरा चुकल बा।\nरूस यूक्रेन के क्राइमिया पर सन् 2014 में ई कहत क़ब्ज़ा क लेहलस कि ओह प्रायद्वीप पर रूस के ऐतिहासिक दावा रहल बा। काहेकि यूक्रेन सोवियत संघ के हिस्सा रह चुकल बा। रूस के राष्ट्रपति व्लादिमीर पुतिन के कहनाम बा कि चूँकि यूक्रेन के गठन ही कम्युनिस्ट रूस कइले रहे। एह से सन् 1991 में सोवियत संघ के विघटन के अर्थ ऐतिहासिक 'रूस' के टूटला जइसन ही भइल। हमरा कहे के तात्पर्य ई बा कि सोवियत संघ के अंग के रूस आजो अपना ही देश के अंग समझेला।\nयूक्रेन के वर्तमान राष्ट्रपति वोलोडिमिर ज़ेलेंस्की के झुकाव पश्चिमी देशन के ओर रहल ह। एह से रूस के अपना सुरक्षा खातिर चिंतित भइल वाजिब बा। रूस के ई लागता कि ओकरा सुरक्षा-संबंधी चिंता के पश्चिमी देश आ विशेष रूप से अमेरिका द्वारा नज़र अंदाज़ कइल जाता। संभवतः अमेरिका आ पश्चिमी देशन के भी ई बुझात रहल ह कि अब रूस ओतना शक्तिशाली नइखे कि ऊ नाटो के साथे अमेरिका के जब सहयोग रही तब ऊ कवनों तरह के कोई कड़ा विरोध कर पायी। एह से अमेरिका के सह पर जइसे नाटो सन् 1994 में एक-एक करके हंगरी, रोमानिया, स्लोवाकिया, लातविया, लिथुवानिया जइसन देशन के धीरे-धीरे करके नाटो के सदस्य बना लेहलस। ओइसही यूक्रेन के भी नाटो में ऊ शामिल क ली।\nअब जब कवनों तरह से यूक्रेन नाटो के सदस्य बन जाई तब नाटो बहुत आसानी से यूक्रेन के मदद से अपना सेना के रूस के मुहाने पर खड़ा क दी। एह तरह से नाटो के रूस पर आक्रमण कइल आसान हो जाई। ई सब सोच के रूस चिंतित बा। हालाँकि यूक्रेन के रूस के ई चिंता समझे के चाहीं। काहेकि कभी दूनू देश सोवियत संघ के हिस्सा भी रह चुकल बा। बाकिर यूक्रेन अमेरिका आ पश्चिमी देशन के बहकावा में आके रूस के ई चिंता ना समझ सकलस आ आज ओकर परिणाम भुगतत अपना पूरा देश के युद्ध के आग में झोंक देले बा।\nरूस चाहता कि यूक्रेन नाटो के सदस्य ना बने। एकरे साथ ही ऊ कवनों यूरोपियन संस्था से भी ना जुड़े। नाटो के सेना सन् 1997 के पहिले के स्थित में लौट जाय आ पूरब में सेना के ना ही कवनों विस्तार होखो आ ना ही पूर्वी यूरोप में ओकर कोई सैन्य गतिविधि ही होखे। एकरा खातिर रूस क़ानून के पुख़्ता भरोसा चाहता।\nफिलहाल नाटो के 30 देशन के सदस्यता बा। बाकिर ओकर नीति ह-"हर केहू खातिर दरवाज़ा खुला रखे के"। नाटो अपना एह नीति से पीछे हटे के तइयार नइखे। रूस-यूक्रेन युद्ध के हमरा अनुसार इहे असली कारण बा। काहेकि नाटो के एही नीति से यूक्रेन के आस रहे कि ऊ बहुत आसानी से नाटो के सदस्य बन जाई।\nयूक्रेन के वर्तमान राष्ट्रपति वोलोडिमिर ज़ेलेस्की यूक्रेन के नाटो में शामिल करे खातिर बेचैन बाड़न। एह से ऊ यूक्रेन के नाटो में शामिल होखे खातिर एगो तय समय-सीमा आ संभावना स्पष्ट करे के माँग करत रहल बाड़ें। बाकिर जर्मनी के चांसलर द्वारा निकट भविष्य में एह तरह के संभावना से साफ इनकार कइल जात रहल बा।\nयूक्रेन के राष्ट्रपति ज़ेलेस्की के एह युद्ध के पहिले उनका अपना देश में भी ओतना लोकप्रियता ना रहे। बाकिर एह युद्ध के समय स्वाभाविक रूप से अपना देश से प्रेम रखे वाला लोगन के नज़र में उनकर महत्त्व बढ़ गइल बा। चूँकि ऊ यूक्रेन के कमाण्डर इन चीफ भी हउअन, एह से ओह दृष्टि से भी रूस-यूक्रेन युद्ध में उनकर काम सराहनीय रहल बा। ऊ एक ओर जहाँ अपना सेना के मोराल बढ़ावे में कामयाब होत दिखाई दे तारन उहईं दोसरा ओर अमेरिका आ नाटो से अपना तरह से मदद के गुहार भी लगावतारन।\n24 फरवरी से रूस-यूक्रेन के बीच लड़ाई शुरू भइल। ऊ लड़ाई बा दस्तूर आज यानी 12 मार्च आ युद्ध के 17 वाँ दिन भी ज़ारी बा। एह दूनू देशन के बीच कई दौर के बातचीत भी भइल बाकिर कवनों ठोस नतीजा अभी ले ना निकल। कबो-कबो त हमरा ई बुझाता कि रूस-यूक्रेन के बीच जवन वार्ता जहाँ से शुरू भइल रहल ह ऊ वार्ता घुम फिर के ओही जगह पर जा पहुँचता। ह, ई बात जरूर कहल जा सकेला कि कई दौर के वार्ता के बाद भी जे ज़ेलेस्की के तेवर कड़ा लउकत रहल ह, ऊ अब तनिमनी नरम पड़ल बा। ऊ अब यूक्रेन के नाटो आ रूस के बीच तटस्थ रहे के बात भी करतारन।\nयूक्रेन के राष्ट्रपति ज़ेलेस्की नाटो के सदस्य देशन से भी बहुत खुश नइखन लउकत। काहेकि ऊ यूक्रेन के मदद जवना तरह से नाटो के सदस्य देशन से चाहत रहले ह ओह तरह से उनका नइखे मिलत। ऊ रूस खातिर नाटो के सदस्य देशन से 'नो फ्लाई जोन' के घोषणा चाहत रहले ह। बाकिर यूक्रेन खातिर कवनों देश रूस जइसन शक्तिशाली देश से दुश्मनी मोल लेबे के तइयार नइखे ।\nजर्मनी ई घोषणा त कइये चुकल बा कि ऊ रूस से गैस, तेल के आयात पर रोक ना लगाई। बाकिर यूके रूस पर प्रतिबंध लगावे के घोषणा कइले बा। एह घोषणा के अर्थ हो गइल कि एह मद में ओकरा अपना बजट के आठ गुना खर्च बढ़ावे के पड़ी।\nअमेरिका भी पहिले कहले रहे कि यूक्रेन के संप्रभुता सुरक्षित करे खातिर ऊ प्रतिबद्ध बा। बाकिर यूक्रेन पर आक्रमण भइला के बाद ऊ रूस पर प्रतिबंध लगावे, यूक्रेन तक हथियार पहुँचावे जइसन मदद ही करता। बाकिर यूक्रेन के मदद में आपन सेना नइखे उतारत। पोलैण्ड यूक्रेन के हथियार देबे के एवज़ में अमेरिका से सौदाबाजी करे के चाहता।\nरूस-यूक्रेन युद्ध विश्व के ई बता देहले बा कि अपना देश के हर परिस्थिति से जूझे खातिर सबसे पहिले अपना देश के ही मजबूत आ आत्मनिर्भर बनावल जरूरी बा। दोसर जरूरी बात ई कि कवनों लड़ाई अपने बूते पर ही लड़े के चाहीं। दोसरा के भरोसा पर कवनों युद्ध ना लड़ले जा सकेला आ ना जीतले जा सकेला। एह बात के समझ अब यूक्रेन के भी हो गइल बा कि अभी ओकर हैसियत अइसन नइखे कि ऊ रूस जइसन महाशक्ति से युद्ध खुल के लड़ या जीत सके।\nहमरा डर बा कि अपना ज़िद्द में आके ज़ेलेंस्की अपना हरा-भरा देश के खण्डहर में तबदील ना कर देस। वैसे रूस चाहित त ई युद्ध कबे समाप्त हो गइल रहित। बाकिर उहो अपना रणनीति के तहत यूक्रेन के खेला रहल बा। रूस के रणनीति के ई हिस्सा रहल बा कि ऊ पहिले चारो ओर से घेरेला तब ओकरा पर आपन चाँप चढ़ावेला। कीव के साथ आज ऊहे हो रहल बा। वैसे पुतिन के तरफ़ से ई बात निकल के आइल ह कि यूक्रेन के टार्गेट पूरा हो गइल। पुतिन के वक्तव्य बा कि उनका यूक्रेन के सत्ता बदले में रुचि नइखे। ऊ सिर्फ रूस के सुरक्षा के लेके चिन्तित बाड़न। बाकिर हमरा बुझाता कि युद्ध के आग अभी आउर धधकी। एकरा लपेट में कुछ आउर देश आई। बाकिर कब आ कइसे ई समय बतायी।\nरूस-यूक्रेन युद्ध के प्रभाव\nपूरब में नाटो के विस्तार-योजना अब खटाई में पड़ गइल। अइसे त नाटो के सदस्य बने खातिर ज्यादातर देशन के आकर्षण आ लालच रहेला कि ओकरा देश पर अगर कवनों देश आक्रमण कइलस तब ओह आक्रमण के समय ओह सदस्य देश के मदद खातिर नाटो के सदस्य देशन के सामूहिक कार्यवाई होई। बाकिर नाटो के अनुच्छेद पाँच के तहत सामूहिक कार्यवाई खातिर गठबंधन के सब सदस्यन के कवनों सामूहिक कार्यवाई खातिर सहमत भइल जरूरी बा। बाकिर नाटो के 71 साल के इतिहास में अनुच्छेद पाँच के प्रयोग सिर्फ एक बार ही 9/11 के समय भइल बा। जब अमेरिका में आतंकी हमला भइल रहे।\n2- यूक्रेन के रूस से युद्ध ठान के जे ओकर स्थिति भइल बा ओकरा के देखत आ साथ ही अमेरिका आ यूरोपीय देशन के समर्थन के आश्वासन पर अब ओह इलाका के कोई भी देश हाल-फिलहाल में मास्को से बैर मोले के हिम्मत ना करी। अमेरिका आ पश्चिमी देशन के बहकावा में आके यूक्रेन के राष्ट्रपति ज़ेलेस्की के बोली के जे तेवर रहल ह ओहमे अब तनि नरमी आइल बा। ऊ कहतारन - "हम अपने देश के लिए सुरक्षा गारंटी जैसे अन्य मुद्दों पर रूस से चर्चा करने से नहीं डरते। हमें तटस्थ स्थिति के बारे में बातचीत करने से भी कोई भय नहीं है।" ऊ इहो कहतारन कि नाटो यूक्रेन के सुरक्षा-गारण्टी आ सदस्यता देबे के अभी तइयार नइखे। ज़ेलेंस्की के कहनाम बा- "मैंने आज 27 यूरोपियन नेताओं से पूछा कि क्या यूक्रेन नाटो का सदस्य बन जायेगा--- उन्होंने कोई जवाब नहीं दिया।"\n3- द्वितीय विश्वयुद्ध के खत्म भइला पर अमेरिका आ सोवियत संघ के बीच शीत युद्ध के शुरुआत होत रहे। ओही बीच सन् 1949 में नाटो के गठन भइल। शुरुआत में एह संगठन में 12 देश शामिल भइल। बाकिर धीरे-धीरे नाटो के सदस्य देशन से संख्या बढ़े लागल। अब एकर संख्या 30 हो चुकल बा। एहमें से कइगो देश सन् 1991 में सोवियत संघ के विघटन के बाद नाटो में शामिल भइल। सबसे अंत में नार्थ मैसेडोनिया गणराज्य मार्च 2020 में नाटो में शामिल भइल। एह सबसे प्रेरणा लेते कुछ आउर देश जइसे बोस्निया, हर्जेगाविना, जार्जिया आ यूक्रेन भी नाटो में शामिल होखे के इच्छा जतवलस। हालाँकि एह देशन के नाटो के ओर से अभी तक कोई समय-सीमा नइखे देहल गइल। बाकिर यूक्रेन के साथे जवन भइल ओकरा के देखत रूस के प्रभाव आ दायरा वाला क्षेत्र से कवनों देश के फिलहाल नाटो के सदस्यन में शामिल होखे के कवनों संभावना नइखे दीखत।\n4- नाटो में शामिल होखे के पीछे सबसे बड़ा लोभ ई बा कि सदस्य देशन के ई विश्वास रहेला कि अगर ओकरा देश पर हमला भइल तब गठबंधन में शामिल देशन के सेना ओकरा मदद खातिर आगे आई। बाकिर नाटो के वास्तविकता त ई बा कि अपना कवनों सदस्य देश के अनुरोध पर शायद ही कभी नाटो ओकरा के ओह तरह से मदद कइले होखे। नाटो यूक्रेन के भी मदद ना कइलस। यूक्रेन के बारे में त ई सोचल जा सकेला कि अभी नाटो के सदस्य नइखे। बाकिर नाटो त तुर्की के मदद के अनुरोध के भी ठुकरवले रहे। जबकि ऊ सन् 1952 से ही नाटो के सदस्य बा। नाटो चार्टर के अनुच्छेद पाँच ई गारंटी देता कि अगर कवनों सदस्य देश पर हमला होई तब ऊ आपन सामूहिक सैन्य प्रतिक्रिया तंत्र के सक्रिय कर दी। बाकिर फरवरी 2020 में जब सीरिया के इदलिव प्रांत में रूस के वायु शक्ति से लैस सीरिया के सरकारी जवान तुर्की के 34 सैनिकन के मार देहलस। ओह घड़ी नाटो ओकरा के समर्थन ना कइलस।\nरूस-यूक्रेन युद्ध के तात्कालिक आ दूरगामी परिणाम\nकवनों भी युद्ध के तात्कालिक आ दूरगामी दूनू परिणाम निकलेला आ ऊ दुनिया पर आपन असर भी डालेला। कारण विज्ञान आ तकनीकि के प्रभाव से आज समूचा दुनिया एक वैश्विक गाँव में बदल गइल बा। जवना के चलते कवनों जगह के वास्तविक दूरी अब कवनों मायने नइखे रखत। आज हम ई देखतानी कि पूरा संसार के व्यवस्था, आर्थिक आ व्यापारिक आधार पर ध्रुवीकरण आ पुनर्संघटन के प्रक्रिया से गुज़र रहल बा। एह से विश्व के कोई भू-खण्ड के घटना दोसरा भू-खण्ड के प्रभावित कइला बिना रह ना सकेला। एह से विश्व के कवनों कोना में अगर युद्ध होला त ओकर तात्कालिक प्रभाव त पड़बे करेला, ओकरा साथ ही ओकर दूरगामी प्रभाव भी पड़ेला। एही बात के प्रसिद्ध अर्थ शास्त्री प्रो. अरूण कुमार एह तरह से कहतारन कि वैश्वीकरण के कारण कवनों भी जंग के दुनिया के हर हिस्सा पर प्रभाव त पड़बे करेला ऊ युद्ध खाड़ी देशन में होखे चाहे अफ्रीका में। बाकिर रूस-यूक्रेन के युद्ध दू देशन के सामान्य युद्धन से अलग बा। काहेकि ई युद्ध दो देशन के बीच के साधारण युद्ध ना ह बल्कि विश्व के दू महाशक्तियन के बीच के टकराहट ह। एक ओर त प्रत्यक्ष रूप से रूस के सेना दिखाई देता। बाकिर दोसरा ओर अमेरिका आ नाटो द्वारा परोक्ष रूप से समर्थित यूक्रेन के सेना बा। जवना में तनातनी अपना देश पर भी प्रभाव छोड़ सकेला।\nतत्कालिक रूप से वैश्विक कारोबार, पूँजी प्रवाह, वित्तीय बाज़ार आ तकनीकी पर भी प्रभाव पड़ी। कारण रूस के यूक्रेन पर हमला के कारण रूस पर प्रतिबंध लागू हो गइल बा।\nफिलहाल दुनियाभर में रूस गैस, तेल के बहुत बड़ा आपूर्तिकर्ता ह। एह से रूस पर प्रतिबंध लगावे से एह सब चीजन के दुनिया में बेतहाशा कीमत में बढ़ोतरी होई। यूक्रेन भी कवनों कमज़ोर देश ना रहल ह। ऊ विश्व के गेहूँ आ खाद्य तेलन के बड़हन निर्यातकन में से एगो ह।\nजब प्रत्यक्ष चाहे परोक्ष रूप से दो ताकतवर देशन के बीच संघर्ष होई तब एक अलग तरह के बाजार में अनिश्चितता के दौर आ जाई। जवना के चलते आपन पूँजी कहीं डूब ना जाय एह डर से विदेशी निवेशक बाज़ार से आपन पूँजी वापस निकाले लागेलें। जवना के चलते प्रत्यक्ष विदेशी निवेश यानी एफ.डी.आई. आ विदेशी संस्थागत निवेश यानी एफ.आई.आई. के कवनों देश में आवल कम हो जाई। युद्ध के स्थिति में कोई भी निवेशक अपना पूँजी के अपने ही देश में निवेश करे के चाहेला। ताकि ओकरा देश के अर्थ व्यवस्था में मजबूती बनल रहो।\nरूस-यूक्रेन युद्ध आज सतरहवॉं दिन में प्रवेश कर गइल। युद्ध आज ना काल खत्मे हो जाई। बाकिर शीत युद्ध थमे वाला नइखे। काहेकि ई लड़ाई वैचारिक लड़ाई ना ह। ई लड़ाई त दू महाशक्तियन के बीच के वर्चस्व के लड़ाई ह। एह से एह युद्ध से नतीजा सिर्फ दुइयेगो देश ना भुगती बल्कि दुनियाभर में मंदी आ महँगाई आपन रंग देखावे लागी। रूस के कंपनियन पर प्रतिबंध लगला से वैश्विक कारोबार प्रभावित होई। हालाँकि पश्चिमी देश एह कोशिश में बा कि पेट्रो उत्पादक आपन उत्पाद बढ़ा देव। ओपेक (OPEC) देशन से भी ई अनुरोध कइल जा सकेला। बावजूद एकरा पेट्रो उत्पादन के घरेलू कीमत बढ़ल तय बा। पेट्रो के दाम बढ़ला से स्वाभाविक रूप से सब चीजन के दाम बढ़ जाई।\nरूस-यूक्रेन युद्ध के भारत पर प्रभाव\nरूस-यूक्रेन युद्ध के जे प्रभाव अन्य देशन पर पड़ी ऊ सब कमोबेश भारत पर भी पड़ी। बाकिर भारत खातिर तत्काल प्राथमिकता बा यूक्रेन में फँसल भारतीय छात्रन के सकुशल देश वापस ले आवल। अभी तक 15-16 हजार छात्र मिशन गंगा के तहत अपना देश वापस आ चुकल बाड़ें। कुछ पड़ोसी देशन के लोग के भी मदद कइल गइल बा। बाकिर जले ले भारत के एक भी छात्र यूक्रेन में फँसल रहीहे ई मिशन चलत रही। एकरा साथ ही ओह छात्रन के भविष्य के भी चिंता भारत सरकार के करे के पड़ी जेकरा युद्ध के कारण अपना पढ़ाई के मझधार में ही छोड़ के अपना देश लौटे के पड़ल बा।\nबाज़ार में अभी ओतना पूँजी नइखे एह से महँगाई आपन रंग देखइबे करी। आयात अधिक आ निर्यात कम भइला से भुगतान में संतुलन बिगड़े के अधिक संभावना रहेला। विदेशी निवेशक के बिकवाली के दबाव से बाज़ार कमज़ोर होई। एह से लोग अभी से ही अपना पइसा के सोना में निवेश करे लागल बा। जब सोना के माँग भारतीय बाजार में बढ़ी तब सोना के अधिक से अधिक आयात होई। सोना के माँग अधिक भइला से अन्तराष्ट्रीय बाज़ार में सोना महँगा होई आ रूपिया टूटी। स्थानीय बाज़ार में सोना महँगा होई। जवना के चलते अपना देश के ही ना दुनिया भर के बजट बिगड़ी। एकर नतिजा ई होई कि देश के वास्तविक विकास में तुलनात्मक कमी आई। युद्ध के आशंका से सेना आ हथियार पर अधिक पइसा खर्च होई। राजस्व में भारी कमी आई। जवना के चलते राजस्व घाटा बढ़ी आ तब सरकार सामाजिक क्षेत्र के कामन से आपन हाथ खींचे लागी। जवना से देश के गरीब जनता प्रभावित होई। वैश्वीकरण के अवधारणा से जब विश्व समुदाय पीछे हटे लागी तब एकर सबसे ज्यादा नुकसान भारत जइसन विकासशील देश के ही होई।\nभारत बहुत हद तक खाद्य तेल खातिर यूक्रेन पर निर्भर बा। भारत उहाँ से 1.5 विलियम डॉलर के सूरजमुखी के तेल, ऊर्जा, धातु आ खाद्य पदार्थ मँगवावेला।\nरक्षा के क्षेत्र में भारत रूस पर निर्भर बा। रूस पर प्रतिबंध लगवला से भारत के कई रक्षा संबंधित सौदा अधर में लटक सकेला। एकरा साथ ही रूस के पेमेण्ट खातिर भारत के नया तरीका खोजे के पड़ी। भारत के लद्दाख पर चीन के गिद्ध दृष्टि के देखत भारत के अपना रक्षा-संबंधी भंडार के बढ़ावल जरूरी हो जाई। जबकि रूस पर CAATSA के तहत पाबंदी लगवला से हथियार के सप्लाई पर बहुत असर पड़ी।\nएह तरह से हम समझ सकेनी कि युद्ध विश्व के कवनों खण्ड में काहे ना होखे बाकिर ओकर प्रभाव विश्व के हर देश में कवनों ना कवनों रूप में पड़ेला। एकरा साथ ही ओह क्षेत्र विशेष के आदमी त आदमीए ह युद्ध के प्रभाव उहाँ के जीव-जन्तु, पशु-पक्षी सब पर पड़ेला। चारो ओर त्राहि-त्राहि मच जाला। बसल बसावल घर उखड़ जाला। करोड़ों में खेले वाला लोग शरणार्थी बने खातिर मजबूर हो जाला। बम के धमाका खाली इमारते के खण्डहर में ना बदले बल्कि उहाँ के लोगन के मानसिक स्थिति पर भी असर डालेला। एह से भरसक युद्ध के विभीषिका से बचे के चाहीं।\n« कहाँ जाके रुकी ई युद्धबुद्ध के युद्ध शिक्षा, रूस-यूक्रेन के कहानी आ वर्त्तमान संघर्ष »


Happy Birthday Kareena kapoor khan When her Parents separated to become Heroine - B’day Spl: 'बेबो' करीना कपूर के घरे हीरोइन बनला के बात पर उनके माई-बाप अलगा हो गइल रहे – News18 Hindi\nB’day Spl: 'बेबो' करीना कपूर के घरे हीरोइन बनला के बात पर उनके माई-बाप अलगा हो गइल रहे\nHappy Birthday Kareena kapoor: हिंदी सिनेमा जगत के 'बेबो' कहावल जाले हीरोइन करीना कपूर (Kareena Kapoor khan) के आज 41वां जन्मदिन ह. उनकर जन्म आजु के दिने 1980 में बंबई में भईल रहे. एक्ट्रेस के जन्मदिन के मौका पs रउआ लोगन के उनकर बारे में कुछ इंटरेस्टिंग बात हमनी के भोजपुरी में बतावल जाता.\nLast Updated : September 21, 2021, 11:46 IST\nहरदम चर्चा में रहे वाली हिरोइन करीना कपूर के आज जन्मदिन ह. उ आज एकतालीस साल के हो गइली. रउआ हमेशा टीवी, अखबार आ इंटरनेट पर कबो करीना के फैशन के बारे में, कबो उनके कहनाम के बारे में त कबो उनके दुनू लइकन के बारे में भा उनका मरद सैफ अली खान से जुड़ल कुछ ना कुछ आवते रहेला. करीना के ऊपर जेतना न्यूज उनका फिलिम के लेके ना बनेला ओतना त उनका निजी अउरी रोजमर्रा के जीवन पर बन जाला. करीना कपूर के एह साल में कवनो फिलिम नइखे आइल बाकिर उ कबो स्पाटलाइट से बाहर ना जाली. हो सकेला कि कोरोना के मार कम होखो त उनके अउरी आमिर खान के बहुप्रतीक्षित फिल्म ‘लाल सिंह चड्ढा’ रिलीज होई. ई फिलिम अंग्रेजी के कल्ट क्लासिक मानल जावे वाला फिलिम फॉरेस्ट गम्प के हिन्दी रीमेक ह.\n21 सितंबर 1980 के मुंबई में जनमल करीना 90 के दशक के लोकप्रिय हीरोइन करिश्मा कपूर के छोट बहिन हई. करीना हिन्दी सिनेमा के ऐतिहासिक कपूर खानदान से बाड़ी आ राज कपूर के पोती हई. करीना के माई बबीता 60 आ 70 के दशक में चर्चित अउरी सफल अभिनेत्री रहली. उनके पिता रणधीर कपूर भी ओही समय के हीरो रहलें आ कुछ साल के करियर में कई गो सफल फिल्म देहलें. करीना के पढ़ाई त देहरादून अउरी बंबई से भइल बाकिर उ आपन ग्रेजुएशन के पढ़ाई बीच में छोड़ देहली. कुछ दिन उ कानून के पढ़ाई भी पढ़ली बाकिर बीच में उहो छोड़ देहली. एकरा बाद उ पढ़े पर फेर ध्यान ना देहली आ अभिनय में चल अइली. उनका परिवार में जब बड़ बेटी करिश्मा के हिरोइन बने के बात आइल त रणधीर कपूर अउरी बबीता में विवाद हो गइल. रणधीर ना चाहत रहलें कि कपूर परिवार के कवनो लड़की हिरोइन बनो बाकिर बबीता अपना बेटी के अभिनय करे के सपना पूरा करे के चाहत रहली. बोल ठाल एतना बढ़ल कि दुनू जाना अलग हो गइल लोग. हालांकि कई बरिस बाद दुनू बेटियन के पहल पर दुनू जाना 2007 में एक साथे हो गइल लोग.\nआपन डैब्यू फिलिम ‘कहो ना प्यार है’ के बीचे में छोड़ देहली\nकरीना नरगिस अउरी मीना कुमारी के बड़हन फैन हई. उ ओ लोग के फिल्मन के देख के बहुते प्रभावित रहल बाड़ी. करीना जब किशोर नमित कपूर ऐक्टिंग स्कूल में ट्रेनिंग लेत रहली तबे उनके रितिक रोशन के साथे फिल्म मिल गइल. साल 2000 में रितिक के पिता राकेश रोशन अपना बेटा के लॉन्च करे खातिर ‘कहो ना प्यार है’ बनावत रहलें. करीना के तरे रितिक भी ओही स्कूल से ट्रेनिंग लेहले रहलें. फिलिम के शूटिंग चालू भइला के कुछ दिन बाद जब करीना कपूर के लागल कि एह फिल्म में ढेर रोल त खाली हीरो के बा त उ बीच में शूटिंग छोड़ देली. हालांकि ई बड़ा हिम्मत के काम होला, चलत फिल्म छोड़ल; उहो तब जब ई पहिला फिलिम होखे. बाकिर करीना भी कपूर खानदान से रहली. कुछ दिन बादे ओही साल उनके जेपी दत्ता के फिल्म ‘रिफ़्यूजी’ मिल गइल. ई फिल्म से अमिताभ बच्चन के बेटा अभिषेक बच्चन भी डैब्यू कइलें. बाकिर करीना अपना सीधा सादा अदायगी के चलते सगरो लाइमलाइट लूट लेहली आ उनके फिल्मफेयर के बेस्ट डैब्यू हिरोइन के अवॉर्ड मिलल.\nएकरा अगिला साले उनके दू तीन गो फिल्म जइसे मुझे कुछ कहना है, यादें अउरी अजबनी आइल. फेर आइल शाहरुख खान के साथे पीरियड ड्रामा फिल्म अशोका. संतोष सिवन के ई फिल्म बहुते चर्चित भइल अउरी बॉक्स ऑफिस पर भी सफल रहल. एह में करीना के भी बड़ा तारीफ भइल. 2001 में करीना के एगो बड़ सफलता मिलल जब उ करण जौहर के ऑलटाइम हिट पारिवारिक फिल्म ‘कभी खुशी कभी ग़म’ में स्टाइलिश लइकी पूजा उर्फ पू के किरदार मिलल. ई रोल ध्यान खींचे वाला रहे आ एही के चलते सभके नजर करीना पर पड़ल. फिल्म में सभे बड़ कलाकार रहे, जइसे – अमिताभ बच्चन, जया बच्चन, शाहरुख खान, काजोल आ नवोदित रितिक रोशन.\nएह फिल्म के बाद करीना के लगातार एके लेखां रोल मिले लागल आ उ करे लगली. इहे कारण रहे कि उनके छौ गो फिलिम लगातार फ्लॉप भइल. तब करीना के होश आइल अउरी उ एकरा से सबक लेके मेहनत करके कुछ नया करे के कोशिश करे लगली. 2004 में सुधीर मिश्रा फिल्म चमेली में टाइटल रोल खातिर करीना से मिललें, उ दूसरा बेर में हाँ कहली आ ई फिल्म उनके अंदर के कलाकार के सबके सामने लिआइल. एह फिलिम में उ एगो अच्छा दिल के वेश्या के भूमिका कइले रहली. एही साल उनके दंगा के ऊपर बनल फिल्म देव आइल जे में इनके किरदार के बड़ा तारीफ भइल. फेर विशाल भारद्वाज के फिल्म ओमकारा में करीना कपूर के संजीदा अभिनय के सभे लोग पसंद कइल.\nलगभग 21 साल से हिन्दी फिल्म उद्योग में सक्रिय करीना 60 गो से ऊपर फिलिम कइले बाड़ी. जे में उनके बढ़िया अभिनय अउरी सफलता के नजरिया से शाहिद कपूर के साथे जब वी मेट, सैफ अली खान के साथे कुर्बान, आमिर खान के साथे तलाश, थ्री इडियट्स, सलमान खान के साथे बॉडीगार्ड, बजरंगी भाईजान, अक्षय कुमार के साथे गुड न्यूज आ दिलजीत दोसांझ के साथे उड़ता पंजाब बा.\n( लेखक मनोज भावुक भोजपुरी साहित्य व सिनेमा के जानकार हैं.)\n25वें तल से गिरकर जुड़वा भाइयों की मौत मामले पुलिस हर एंगल से कर रही जांच


Does Mukesh Sahni want to be recognized in the name of Phoolan Devi Bhojpuri: मुकेश सहनी के पटना टू बनारस उड़ान, का फूलन देवी के नांव पs मिली पहचान ? – News18 Hindi\nBhojpuri: मुकेश सहनी के पटना टू बनारस उड़ान, का फूलन देवी के नांव पs मिली पहचान ?\nफूलन देवी के नांव पs घमासान में अब बिहार के निषाद नेता मुकेश सहनी भी कूद गइले. चर्चा बा कि फूलन देवी के बहिन मुन्नी देवी शेर सिंह राणा (फूलन के हत्या के आरोपी) के पाटी के चुनाव लड़िहें. निषाद पाटी के नेता संजय निषाद अभी भाजपा के साथे तs बाड़े लेकिन खींचतान चल रहल बा. अखिलेश जादव भी निषाद समाज के साधे में जुटल बाड़े. अब अतना धक्कमधक्का में बिहार के मुकेश सहनी के कहां जगह मिली ?\nLast Updated : July 26, 2021, 13:30 IST\nउमाशंकर जब बनारस के बाबतपुर हवाई अड्डा पर उतरले तs उहां अफरा तफरी मचल रहे. पता चलल कि पुलिस कवनो नेता के हवाई अड्डा से बहरी जाये पs रोक लगा देले रहे. उमाशंकर हल्ला हंगामा पs धेयान ना देके आगा बढ़ गइले. उनकर संघतिया कार्तिक गाड़ी ले के आइल रहन. कार्तिक के घरे पहुंचला के बाद उमाशंकर नहा धोआ के तइयार हो गइले. आज सावन के पहिला दिन रहे. बाबा विश्वनाथ के दर्शन के बिचार भइल. लेकिन कोरोना के चलते अबकी बेर बहुत नया नियम लाग गइल रहे. पूजा-अर्चना के बाद उमाशंकर अउर कार्तिक कचौड़ी गली देने निकल गइले. उमाशंकर, कार्तिक से पूछले, हवाई अड्डा पs काहे खातिर भीड़ लगल रहे ? कार्तिक कहले, फूलन देवी के नांव पs पहिलहीं से यूपी के राजनीत में घमासान रहे, अब बिहार के निषाद नेता मुकेश सहनी भी एकरा में कूद गइले. चुनाव जे ना करावे. आज फुलन देवी के पुण्यतिथि रहे. एक मौका पs मुकेश सहनी कार्जकर्म करे बनारस आइल रहन. लेकिन पुलिस हवाई अड्डा से निकले ना देलस.\nमुकेश सहनी : पटना टू बनारस\nकार्तिक कहले, पता ना राजनीत में जात के महिमा कहिया ले रही ? 2020 के बिहार बिधानसभा में मुकेश सहनी के पाटी जइसे तइसे एनडीए में आइल अउर चार सीट जीत गइल. मुकेश सहनी खुद चुनाव हार गइले लेकिन नीतीश सरकार में मंतरी बन गइले. खुद के निषाद समुदय के नेता माने वला मुकेश सहनी अब यूपी में जगह बनावल चाहत बाड़े. अगिला साल चुनाव बा, एह से ऊ अबहिएं से माहौल बना रहल बड़े. चुनाव आइल तs मुकेश सहनी के स्वजातीय फूलन देवी के इयाद आइल. फूलन देवी के एक बहिन रामकली देवी गरीबी से लड़ते-लड़ते 2018 में मर गइली. उनकर बूढ़ माई मूला देवी आजो जालौन के शेखपुर गुढ़ा गांव में बेहाल जिनगी जी रहल बाड़ी. फूलन देवी के माई के खेत गोतिया दखल कर लेले. लेकिन कौनो निषाद नेता, ई लोग के मदद खातिर ईमानदारी से आगा न अइल. जेकरा फूलन देवी के परिवार के कवनो फिकिर नइखे उहो फूलन देवी क नांव पs राजनीत कर रहल बा.\nनिषाद पाटी कइले रहे उलटफेर\nउमाशंकर पूछले, का यूपी में निषाद नेता लोग के भीड़ में बिहार के मुकेश सहनी जगह बना पइहें ? कार्तिक कहले, बसपा के नेता रहल संजय निषाद 2016 में निषाद (निर्बल इंडियन शोषित हमारा आम दल) पाटी के नांव से नाया दल बनवले रहन. 2017 के बिधानसभा चुनाव में निषाद पाटी 60 सीट पs चुनाव लड़ल रहे. लेकिन एक्के सीट (विजय मिश्र, ज्ञानपुर) पs जीत मिलल रहे. जब जोगी आदित्यनाथ यूपी के मुखमंतरी बने खातिर गोरखपुर के सांसदी छोड़ देले तs 2018 में उहां उपचुनाव भइल. गोरखपुर लोकसभा उपचुनाव में समाजवादी पाटी, संजय निषाद के लइका प्रवीण निषाद के खड़ा कइलस. अइसना में सपा अउर निषाद पाटी चुनाव में पूरा ताकत लगवलस. जोगी आदित्यनाथ के पावर में रहला के बादो भाजपा के ई चुनाव में हार हो गइल रहे. गोरखपुर में निषाद समुदाय के करीब साढ़े तीन लाख भोट बा. जब सपा के साथे ई भोट जुट गइल तs भाजपा के हार हो गइल. लेकिन 2019 के लोकसभा चुनाव में प्रवीण निषाद एनडीए में आ गइले अउर संत कबीर नगर से सांसद बन गइले. 2022 के यूपी बिधानसभा चुनाव में का होई ? केहू ना बता सके. काहे से कि संजय निषाद भाजपा से डिप्टी सीएम पोस्ट के मांग कर देले बाड़े.\nसमाजवादी पाटी भी गोलबंदी के कोशिश में\nकार्तिक अउर उमाशंकर कचौड़ी गली में बतियावत-बतियावत राजबंधु मिठाई दोकान तक पहुंच गइले. कार्तिक उमाशंकर देने देख के कहले, आवs आज तहरा के अइसन मिठाई खिआवत बानी कि तूं हरमेसा इयाद रखब. अइसन मिठाई बंगलोर में ना मिली. राजबंधु दोकान में दूना जना हेल गइले. कार्तिक कहले, एहिजा के बनल परवर के मिठाई खा के देखs ओकरा बाद बताव. उमाशंकर मिठाई के बड़ाई करत-करत न थकले. ऊहां से निकलला के बाद उमाशंकर फेन राजनीत के बात उसका देले. पूछले, निषाद भोट खातिर समाजवादी पाटी भी तs जोर लगाइबे करी ? काहे से कि मोलायम सिंह जादव ही फूलन देवी के पूर्व डकैत से सांसद बनवले रहन. कार्तिक कहले, इहो कवनो पूछे के बात बा ? तीन दिन पहिले के बात हs. अखिलेश जादव उन्नांव में निषाद समाज के नामी नेता मनोहर लाल के जयंती मनवले रहन. उनकर मूरती के भी अनावरन भइल रहे. मनोहर लाल निषाद, मल्लाह, बिंद, कश्यप जाति के एकजुट कइले रहन. 1993 में ऊ मोलायम सिंह के सरकार में मंतरी भी रहन. जब फूलन देवी जेल में बंद रही तs मनोहर लाल उनकर रिहाई खारित अपने सरकार के खिलाफ धरना पs बइठ गइल रहन. अब मनोहर लाल के राजनीतिक बिरासत उनकर लइका राम कुमार अउर भतीजा अभिवन सम्हार रहल बाड़े.\nफूलन देवी के बिरासत खातिर घमासान\nफूलन देवी के विरासत के असली वारिस के होई ? अभी एकरा खातिर परिवारे में लड़ाई चल रहल बा. फूलन देवी के जब सम्पत्ति खातिर झगरा शुरू भइल रहे तs उनकर तीन पति दावेदार हो गइल रहन. पहिला पति पुत्तीलाल के सतवले के चलते फूलन देवी के अत्याचार झेले के पड़ल रहे. लेकिन जब फूलन देवी के हत्या भइल तs पुत्तीलाल भी सम्पति में हिस्सा मांगे खातिर कोट कचहरी करे लगले. पूर्व डाकू मानसिंह यादव के कहनाम रहे कि जब ऊ फूलन देवी के साथे जेल में बंद रहन तs ओही घरी बियाह कर लेले रहन. जेल से रिहा भइला के बाद फूलन देवी उम्मेद सिंह निषाद से शादी कर ले ले रही. उम्मेद सिंह कांग्रेस अउर बसपा के टिकट पs चुनाव लड़ चुकल बाड़े लेकिन जीत ना पवले. अब उम्मेद सिंह के नजर 2022 के विधानसभा चुनाव पs गड़ल बा. उम्मेद सिंह के अगुआइ में जलवंशी मोर्चा बन रहल बा जवना में निषाद समुदाय के अगल अलग संगठन शामिल हो रहल बा.\nफूलन देवी के बहिन भी अलग दल से लड़िहें चुनाव !\nफूलन देवी के बहिन मुन्नी देवी के शेर सिंह राणा के पाटी से चुनाव लड़े के चर्चा हो रहल बा. शेर सिंह राणा पs ही फूलन देवी के हत्या के आरोप लागल रहे. इहे मुन्नी देवी के एफआइआर पs शेर सिंह राणा के फूलन हत्याकांड में आरोपी बनावल गइल रहे. लेकिन राजनीत के कवनो ओर-छोर नइखे. बाद में मुन्नी देवी शेर सिंह राणा के बेकसूर बता देली अउर सारा दोस फूलन देवी के तीसरा पति उम्मेद सिंह पs मढ़ देली. अगर मुन्नी देवी शेर सिंह राणा के पाटी से चुनाव लड़िहें तs ई अचरजे कहाई. एक समय बसपा के भी निषाद समुदाय में बहुत पैठ रहे. मायावती भी ई छिटकल भोट बेंक के पावे खातिर कोशिश कर रहल बाड़ी. ईहां तक कि प्रियंका गांधी भी निषाद भोट खातिर गोलबंदी कर रहल बाड़ी. एतना नेता के भीड़ में बिहार के मुकेश सहनी के कहां तक दाल गली, कहल मोसकिल बा. उमाशंकर अउर कार्तिक बतियावते-बतियावते घरे पहुंच गइले. (अशोक कुमार शर्मा वरिष्ठ स्तंभकार हैं. यह उनके निजी विचार हैं.)


August 2021 – टटका खबर\n(टटका खबर, मंगल, सावन अँजोरिया तृतीया, 2078 विक्रमी) केन्द्रीय गृह मंत्री का नियन्त्रण में रहे वाली दिल्ली पुलिस देश के हिन्दुवन के संकेत दे दिहलसि कि हिन्दुवन के डेरा के आ सहमि के रहे के चाहीं. ना त भुगते खातिर तइयार रहो. हिन्दू संत के गरदन काटे के बात करे वाला आ शाहीन बाग में…\nRead More about भाजपा के राज में डेराइल आ सहमल रहो हिन्दू\n(टटका खबर, सोमार, सावन अँजोरिया एकम, 2078 विक्रमी) अपना के एगो दमदार चैनल बतावे वाला एनडीटीवी चैनल एगो शरजील उस्मानी का धमकी से अतना डेरा गइल कि आपन ट्वीट हटा लिहलसि. एनडीटीवी के ट्वीट में एगो मुसलमान के कोरोना टेस्ट करावत देखावल गइल रहुवे जवना का बाद अनेके शांतिदूत ओकरा के हीक भर गरियवले आ…\nRead More about ईमाम का हुड़की से हड़क गइल एनडीटीवी\n(टटका खबर, अतवार, सावन अमावस, 2078 विक्रमी) ढेर दिन से एगो महिला पत्रकार के पनौती बतावत सोशल मीडिया गुलजार रहत रहुवे. अब पनौती होखे के ई सम्मान राजीव गाँधी के मिल गइल बा. काल्हु नीरज चोपड़ा के टौक्यो ओलंपिक में भाला फेंके के प्रतियौगिता में स्वर्ण पदक मिलते सोशल मीडिया पर हजारन लोग ई कहत…\nRead More about बीसन हजार ट्वीट #राजीव_गांधी_पनौती_था\nRead More about फेंक जहाँ तक भाला जाए\n(टटका खबर, शनीचर, सावन अन्हरिया चतुर्दशी, 2078 विक्रमी) सही समय पर सही चोट करे में पीएम मोदी के कवनो सानी नइखे. जब पूरा देश हॉकी खिलाड़यन के शानदार प्रदर्शन पर उछाह में आइल बा त पीएम मोदी एलान क दिहलें कि अब खेल जगत के सबले बड़हन पुरस्कार के नाम राजीव गाँधी खेलरत्न पुरस्कार ना…\nRead More about खेल रत्न पुरस्कार भइल मेजर ध्यानचंद का नामे, छनछनाईल कांग्रेस\n(टटका खबर, शुक, सावन अन्हरिया त्रयोदशी, 2078 विक्रमी) एक जमाना से देश में हर समुदाय खातिर एकही कानून बनवावे के बात करे वाली भाजपा अब अपना वादा से मुकर गइल बिया, लोकसभा में कानून मंत्री किरण रिजिजू साफ कह दिहलन कि केंद्र सरकार अबहीं देश में समान नागरिक संहिता लागू करे नइखे जात. कब ले…\nRead More about भाजपा के भगतन के निराशा हाथे लागल\nआजु के दिन भारत के हॉकी ला ऐतिहासिक दिन बन गइल जब भारत के पुरुष हॉकी टीम टोक्यो ओलंपिक में जर्मनी के5बनाम4गोल से हरा के कांस्य पदक जीत लिहलसि. बधाई. 41 बरीस के बाद आजु के दिन आइल बा.\nRead More about ओलंपिक में भारत के हॉकी टीम कांस्य पदक जीतलसि\n(टटका खबर, बियफे, सावन अन्हरिया द्वादशी, 2078 विक्रमी) देश के लिबरल मीडिया के चहेता आ बँवारा सरकार वाला इकलौता राज्य केरल आजुकाल्हु अकेलहीं अतना कोरोना मरीज रोज खोज निकालत बा जवना के मुकाबला पूरा देश मिल के नइखे कर सकत. काल्हु केरल में कोरोना के 23 हजार 676 मरीज मिललें जबकि देश के बाकी राज्य…\nRead More about कोरोना के भार केरल अकेले सम्हरले बा\nकहल जाला कि राजनीति में केहू केकरो ना होखे. सभे अपना ला कुरसी खोजे में लागल रहेला. नेहरु का जमाना से मुसलमान कांग्रेस के वोट बैंक रहलें. एह खाता में कांग्रेस कुछ जमा करत रहे कि ना से त दावा से सच्चरो कमिटी ना जान सकल बाकिर एह खाता से ऊ भरपूर निकालत जरुर रहुवे….\nRead More about सब गोलमाल है भाई सब गोलमाल है


कोरोना संकट का चलते आम आदमी के राहत देबे ला रिजर्व बैंक कहले रहुवे कि बैंक के कर्ज अदायगी में तीन महीना ले छूट दिहल जाई. ओकरा ला बैंक कर्जदारन के परेशान ना करी आ नाही ओह लोग के क्रेडिट साख खराब कइल जाई.\nसरकारी बैंक त पहिलहीं एकर एलान क दिहले रहुवें. बाकिर आजु एचडीएफसी बैंको एह राहत के एलान क दिहलसि. जानल जरुरी बा एह राहत के शर्त का होखी आ के एह राहत से फायदा उठा सकी.\nत जान लीं कि एहमे बस तीन महीना किश्त अदा ना करे के राहत मिलल बा आ एह दौरान सूद जोड़ात रही जवना के अदायगी बाद में करे के पड़ी. एहसे अगर रउरा सोझा मजबूरी नइखे, भा रउरा ई अदायगी कर सके जोग बानीं त नियमित अदायगी रउरे फायदा में रही. बाकिर अगर कोरोना संकट का चलते ठप्प भइल रोजी रोजगार का कारण रउऱा एह घरी कर्जा चुकावे जोग नइखीं तब एकर सहूलियत लीहल गलत ना कहाई.\nहर तरह के रिटेल कर्जदार, छोटका आ मँझोला उद्यमी, किसान क्रेडिट, भा क्रेडिट कार्ड वाला लोग एह सुविधा के लाभ ले सकेला. अगर रउऱा मार्च के अदायगी क दिहले बानीं त आगे के दू महीना ला एकर सहूलियत ले सकीलें. बाकिर रउरा अपना बैंक शाखा में एकरा ला बतावे के पड़ी. ना बताएब त खाता से कटौती बदस्तूर जारी राखल जाई.\n1 मार्च 2020 भा ओकरा बाद लीहल कर्जा पर एह तरह के राहत नइखे मिले वाला.


अपनी सेहत से खिलवाड़ कर रहे मनोज बाजपेयी! | Latest News in Hindi | Hindi News | Regional and World News in Hindi\nअपनी सेहत से खिलवाड़ कर रहे मनोज बाजपेयी!\nUpdated: 01 September 2018 16:34:58\nआईएएनएस , नोएडा\nउन्होंने कहा, "मैं अपना बहुत सारा वजन कम करके एक बीमार व्यक्ति जैसा दिखना चाहता था. मेरा वजन इतना कम हुआ कि प्रतिरोधी तंत्र पूरी तरह अवरुद्ध होने लगा। मैं बीमार होने लगा था.. कभी-कभी बुखार और मैं ऐसा नहीं हूं जिसे आसानी से बुखार आ जाए। उस समय मुझ पर ईश्वरीय कृपा रही है। लेकिन उन दिनों मैं कई बार बीमार पड़ा।"\nउन्होंने कहा, "आप जानते हैं कि ट्रेडमील पर दौड़ते हुए सोचना.. अचानक से होश में आने पर आपको एहसास होता है कि आप मानसिक रूप से वहां अनुपस्थित होकर 4-5 मिनट से दौड़ रहे थे। ये लक्षण खतरनाक होते हैं और अभिनेता के तौर पर मानसिक तैयारी करते समय मैं इनसे गुजरा हूं।"


सुशील मोदी किसानन से कहले बाड़न कि अपना धान के बढ़िया से सुखा के तब बेचे खातिर ले आवे लोग. ओद धान जवना में नमी सत्रह फीसदी से बेसी होखे पैक्स नइखन खरीदत. एक क्विंटल धान में जवन अड़सठ किलो चाउर निकलेला तवने के दाम दिहल जा ता.\nडा॰ राजेन्द्र प्रसाद के रोलेक्स घड़ी जवन जिनेवा में नीलाम होखे वाला रहे के देश में ले आवे के कोशिश केन्द्र सरकार करत बिया. मनमोहन सिंह नीतीश के चिट्टी लिख के ई बाति बतवले बाड़न कि सरकार का प्रयास का चलते घड़ी के नीलामी रोक दिहल गइल.\nपटना में एगो नया तरह के राडार काम करे लागल बा जवना से पाँच सौ किलोमीटर का दायरा में मौसम से जुड़ल जानकारी बिटोरल जा सकेला. तूफान आवे से पहिलही पता चल जाई आ डेढ़ सौ किलोमीटर का दायरा में पड़ल बरखो के जानकारी मिल जाई.\nकैमूर जिला के सिविल सर्जन रहल डाक्टर उचित मंडल पर सात करोड़ रुपिया गबन करे के आरोप लागल बा. डा॰ मंडल आजुकाल्हु पटना में मलेरिया विभाग में पदस्थापित बाड़े.\nबक्सर के नैनीजोर गाँव में एगो आदमी अपना चचेरा भाई के गोली मार के हत्या कर दिहलसि.


राजनीति Archives - Bhojpuri Live\nलोक जनशक्ति पार्टी के नेता रामविलास पासवान के भाई और बिहार के समस्तीपुर से सांसद रामचंद्र पासवान के कल रात हार्ट अटैक आइल . उनके दिल्ली में राम मनोहर लोहिया अस्पताल में भर्ती कइल गइल बा जहां उनकी स्थिति गंभीर बनल बा . फिलहाल उनके वेंटिलेटर पर रखल गइल बा । बताइल जात बा कि डॉक्टरन के टीम उनपर निगरानी रखले बा …\nकांग्रेस नेता अधीर रंजन चौधरी के बिगड़ल बोल , फिर मंगले माफी,\nलोकसभा में कांग्रेस के नेता अधीर रंजन चौधरी के बोल अचानक बिगड़ गइल उ पीएम मोदी को लेकर एगो विवादित बयान दे देहलें . उ पीएम मोदी खातिर ‘गंदी नाली’ शब्द के इस्तेमाल कइलें ,उ कहलें कि ‘कहां गंगा मां और कहां गंदी नाली, दोनों की तुलना ठीक नाही ।इ बात उ इंदिरा गांधी और पीएम मोदी के तुलना में कहलें , जहां उ इंदिरा …\nदिल्ली विधानसभा में नेता प्रतिपक्ष विजेंद्र गुप्ता वाई-फाई के लेके केजरीवाल सरकार के कटघरे में खड़ा करते हुए मेट्रो-बस में महिला लोगन के खातिर मुफ्त यात्रा सुविधा पर सवाल उठौले बाने | उ कहले कि अरविन्द केजरीवाल के पास कउनो विजन ना बाने उ जउन सपना में देखे ले ओहिके सुबह उठ के बोल देले | जमीन पर एह तरह …\nदिल्ली के प्रदेश अध्यक्ष मनोज तिवार दिल्ली के मुख्यमंत्री अरविंद केजरीवाल पर आरोप लगौले कि दिल्ली के लोगन के खातिर हर दिन नया मुफ्त योजना वाला घोषणा करे वाले केजरीवाल जनता के खातिर अभिशाप बन चुकल बाने | दिल्ली के मुख्यमंत्री अरविंद केजरीवाल आवे वाले दिन में दिल्ली के लोगन के बिजली बिल के साथ देवे वाला फिक्स चार्ज पर …\n2019 के लोकसभा चुनाव में प्रचंड बहुमत से जीतला के बाद केंद्र के मोदी सरकार 17वीं लोकसभा के पहिले संसद सत्र में 10 अध्यादेश के कानून बनौले के तैयारी में बाने | ट्रिपल तलाक , इंडियन मेडिकल काउंसिल (संशोधन), अनियमित जमा योजना के अध्यादेश पर प्रतिबंध, 2019, जम्मू अउर कश्मीर आरक्षण (संशोधन बिल), आंध्र एंड अदर लॉज (अमेंडमेंट), न्यू दिल्ली …\nपंजाब के मुख्यमंत्री कैप्टन अमरिंदर सिंह नवजोत सिंह सिद्धू के मंत्री पद बदल दिहले बाने | सिद्धू के ऊर्जा मंत्रालय दिहल गईल बा | पहिले उ पंजाब के शहरी विकास मंत्री रहले | मिलल जानकारी के अनुसार कैप्टन अमरिंदर सिंह सिद्धू से शहरी विकास मंत्रालय छीन के पर्यटन मंत्रालय दे सकेले लेकिन अब उनके पास ऊर्जा मंत्रालय के जिम्मा रही …\nबिहार में एक बार फिर से सियासी कौतुहल देखे के मिलत बा | केंद्रीय मंत्री अउर बेगूसराय सीट से सांसद गिरिराज सिंह अपने ही नेता लोगन पर ‘दावत ए इफ्तार’ में गईला के लेके सवाल खड़ा कईले बाने | गिरिराज सिंह बिहार में सत्तारूढ़ दलों (बीजेपी, जेडीयू और एलजेपी) के नेता लोगन के तस्वीर पोस्ट कइके के ट्वीट कइके के …\nमायावती के बाद अखिलेश भी दिहले संकेत – का गठबंधन के होइ अंत !\nलोकसभा चुनाव में मिलल करारी शिकस्त के 11 दिन बाद उत्तर प्रदेश में मायावती के गठबंधन से अलग दिहले के संकेत के बाद अखिलेश भी आपन चुप्पी संकेत देके तोड़ ही दिहले , लेकिन समाजवादी पार्टी के अध्यक्ष अखिलेश यादव फिलहाल अभिन भी कुछ भी टिप्पणी कईले से बचत बाने | हालांकि आजमगढ़ में पत्रकार लोगन के काफी पुछला के …


पर्यावरण भूगोल - विकिपीडिया\nमानवीय परभाव (जलवायु पर)\nक्षेत्र अनुसार पर्यावरण\nपर्यावरण भूगोल (अंगरेजी: Environmental geography) पर्यावरण की दशा कुल, पर्यावरण क कार्यशीलता आ तकनीकी ज्ञान वाला आर्थिक मनुष्य अउरी पर्यावरण की बिचा में जारी संबंधन क अध्ययन जगह आ समय (spatio-temporal) की संदर्भ में करे वाला विज्ञान हवे।\nई भूगोल क एगो शाखा हवे जेवन एक तरह का संश्लेषणात्मक विज्ञान हवे आ एके इंटीग्रेटेड भूगोल (समन्वयात्मक भूगोल) की रूप में भी जानल जाला।\nभूगोल क ई शाखा एक तरह से भौतिक भूगोल आ मानव भूगोल की अध्ययन क्षेत्र में दूरी कम कइला क काम करे ला| भूगोल हमेशा से मानव आ ओकरी पर्यावरण की अध्ययन के अस्थान आ समय की संदर्भ में करत रहल बाटे बाकी 1950-1970 की दौर में भौतिक भूगोल आ मानव भूगोल कि बिचा में दूरो बढ़ल आ एही से भूगोल क पर्यावरण की पढ़ाई से कुछ दूरी बन गइल जेवना कारन ए दौर में पर्यावरण क झण्डाबरदार जीव विज्ञानी लोग रहि गइल रहे। बाद में तंत्र विश्लेषण आ इकोलोजिकल उपागम की महत्व के भूगोल में तेजी से बहुत तेजी से मान बढ़ल आ पर्यावरण भूगोल, भौतिक अउरी मानव भूगोल की बिचा में एगो बहुआयामी संश्लेषण की रूप में आगे आइल।\nपर्यावरण भूगोल की पढ़ाई क छेत्र - (1) पर्यावरण क एगो इकोसिस्टम की रूप में गढ़न आ काम कइला क अद्ययन, (2) मनुष्य आ इकोसिस्टम की आपसी संबंध के विश्लेषण आ पर्यावरण का नुकसान, (3)पर्यावरणीय दशा आ मानव-पर्यावरण संबंध क स्थानिक संदर्भ में अध्ययन, (4) पर्यावरण संरक्षण अउरी प्रबंधन से जुड़ल स्थानिक पहलू, अउरी (5) भूगोलीय सूचना प्रणाली (जी॰ आइ॰ एस॰) आ सुदूर संवेदन तकनीक क पर्यावरणीय अध्ययन में प्रयोग की दिशा के बतावल बाटे।\nएही से प्राकृतिक या भौतिक भूगोल आ मानव भूगोल की बिचा में समन्वय स्थापित करे आ इनहन में एगो बहु आयामी संश्लेषण करे वाला बिज्ञान होखला की कारण पर्यावरण भूगोल के भोगोल क एगो तीसरकी नई शाखा की रूप में भी कुछ विद्वानों लोग मानत बाटे।\n↑ Arild Holt-Jensen (1999): Geography - History and Concepts: A Student's Guide. London: SAGE. ISBN 9780761961802\n↑ David Demeritt (2009): From externality to inputs and interference: framing environmental research in geography. In: Transactions of the Institute of British Geographers 34 (1), pp. 3–11, DOI: 10.1111/j.1475-5661.2008.00333.x.\nकिताबी स्रोत[संपादन करीं]\nसवीन्द्र सिंह, पर्यावरण भूगोल, प्रयाग पुस्तक भवन, इलाहाबाद।\nपृथ्वीश नाग, Frontiers in Environmental geography\nNoel Castree, David Demeritt, Diana Liverman, Bruce Rhoads; A Companion to Environmental Geography, John Wiley & Sons, (Google eBook)\nWilliam M. Marsh, Environmental Geography: Science, Land Use, and Earth Systems, John Wiley, 1996\ne-Study Guide for: Environmental Geography : Science, Land Use, and Earth\n"https://bh.wikipedia.org/w/index.php?title=पर्यावरण_भूगोल&oldid=535042" से लिहल गइल\nएह पन्ना पर आखिरी बेर संपादन 21 दिसंबर 2017 के 19:50 बजे भइल रहल।


Title: सिंधु घाटी सभ्यता के लोग ?\nDescription: This isaMost important question of gk exam. Question is : सिंधु घाटी सभ्यता के लोग ? , Options is : 1. सूती , ऊनी तथा रेशमी वस्त्रों का निर्माण करना जानते थे, 2. सूती तथा ऊनी वस्त्र बनाना जानते थे, 3.केवल सूती वस्त्र बनाना जानते थे, 4. दिगम्बर रहते थे, 5. NULL\nThis isaMost important question of gk exam. Question is : सिंधु घाटी सभ्यता के लोग ? , Options is : 1. सूती , ऊनी तथा रेशमी वस्त्रों का निर्माण करना जानते थे, 2. सूती तथा ऊनी वस्त्र बनाना जानते थे, 3.केवल सूती वस्त्र बनाना जानते थे, 4. दिगम्बर रहते थे, 5. NULL\n1) सूती , ऊनी तथा रेशमी वस्त्रों का निर्माण करना जानते थे\n2) सूती तथा ऊनी वस्त्र बनाना जानते थे\n3) केवल सूती वस्त्र बनाना जानते थे\n4) दिगम्बर रहते थे


बलात्कार, बेहूदगी, आ बकतूत – Anjoria\nदिसम्बर 21, 2012 बकतूत, बलात्कार, बेहूदगी\nपिछला दिने दिल्ली में चलत बस में एगो लड़िकी से झुण्ड में बलात्कार कइला का बाद ओकरा के मरल जइंसन हालत में बस से फेंकद दिहल गइल. ओह लड़िकी के अस्पताल में इलाज होखत बा आ ओकर हालत अब मरल कि तब मरल वाला चलत बा. एह मामिला पर चारो तरफ, मीडिया में आ सड़कन पर, विरोध दर्ज करावल जात बा. बलात्कारियन ला फाँसी के सजा देबे के कानून माँगल जात बा.\nकाल्हु एगो टीवी चैनल पर चलत बहस का दौरान कांग्रेसी नेता संजय निरूपम भाजपा नेत्री स्मृति ईरानी पर एगो फूहड़ टिप्पणी कर दिहलन. बहस में हारल बर्दाश्त ना भइल त निरूपम स्मृति ईरानी से कहलन कि आप त टीवी पर पईसा ला ठुमका लगावत रहीं आ अब विश्लेषक बन गइल बानी! निरूपम के एह बेहूदा तंज पर ढेरे लोग नाराज बा. कहे वाला त इहो कहत बाड़न कि आखिर चैनल के एकरो के त कुछ जिम्मेदारी बने के चाहीं कि ओकरा सोझा बहस में केहू सभ्यता के सीमा मत लाँघो. बाकिर कांग्रेस प्रेमी चैनल एह तरह के बेहूदगी के या त महटिया देले भा जानबूझ के उकसावेले जेहसे ओह लोग के टीआरपी बढ़ो. नामे नाम कि बदनामे नाम. करीब करीब हर पार्टी में निरूपम जइसन मनीषी बाड़न. बाकिर कांग्रेस के बदजुबानी बोलतुअन के मौका अधिका मिल जाले आपन बकतूत पसारे के.\nकाल्हुवे जब गुजरात में भाजपा पाँचवी बेर आ नरेन्द्र मोदी के अगुअई में तिसरका बेर जीतल त देश के गहमंत्री आ कांग्रेसी नेता पी चिदम्बरम आपन बकतूत पसारत कहलन कि गुजरात में त कांग्रेस जीत गइल काहे कि ऊ भाजपा के साल २००७ जतना सीट ना जीते दिहलसि आ आपन जीतल सीट बढ़ा लिहलसि! मजे के बात ई रहल कि पीचि के ई बकतूत मजाक में ना बलुक पूरा गंभीरता से कहल गइल रहे.\nअब एह बलात्कार, बेहूदगी आ बकतूत तीनो का पीछे कवनो ना कवनो रूप मे कांग्रेस के सरकार भा ओकर नेता मौजूद रहलन एहसे अचरज होत बा कि आखिर ई सरकार चाहत का बिया. माटी के माधो त आपन खासियते बना लिहले बाड़न गुम्मी साधे के. बाकि का देश अइसही चली आ चलावल जात रही?


दिल्ली विश्वविद्यालय छात्र संघ के चुनाव में राष्ट्रीय स्वंयसेवक संघ के आनुसांगिक संगठन अखिल भारतीय विद्यार्थी परिषद लगातार दुसरका साले आपन दबदबा बनवले रखलसि जब चार गो बड़का पद में से तीन गो पर ओकर उम्मीदवार जीत गइले. कांग्रेस पार्टी से जुड़ल छात्र संगठन एनएसयूआई के एगो अध्यक्ष पद से संतो॓ष करे के पड़ल. चुनाव परिणाम का बाद दुनु फरीक के इहे कहना रहे कि अन्ना के आंदोलन का चलते अइसन परिणाम आइल बा.\nउत्तराखण्ड में फेर से भुवन चंद्र खंडूरी मुख्यमंत्री पद सम्हरीहें. आजु भाजपा अध्यक्ष नीतिन गडकरी से बतियवला का बाद निशंक इस्तीफा देबे के तइयार हो गइल बाड़न.\nअन्ना के सहयोगियन के माँग बा कि सांसदन के प्रदर्शन के लेखा जोखा तईयार करा के सार्वजनिक कइल जाव. एह खातिर अन्ना हजारे प्रधानमंत्री के चिट्ठी लिखीहें.\nसाम्प्रदायिक हिंसा विधेयक पर होत विरोध का बाद सरकार सुझावन पर विचार करे के कहलसि. आजु भाजपा, जदयू, अकाली दल वगैरह का साथ साथ कांग्रेस के मुख्य सहयोगी तृणमूल कांग्रेसो एकर विरोध कर दिहलसि. कहल जात बा कि ई विधेयक देश में हिंदू समुदाय के खिलाफ ले आवल जात बा.\nतीन दिन के मेहनत का बाद दिल्ली विस्फोट मामिला में एगो स्विच जइसन उपकरणे भर मिलल बा पुलिस के.\nकेंद्रीय गृह सचिव आर.के. सिंह के कहना बा कि दिल्ली बम विस्फोट के जिम्मेदारी लेबे के दावा में आइल ई-मेल संदेश कवनो जरूरी नइखे कि असल अपराधिये भेजले होखीहें.\nप्रधानमंत्री रहल राजीव गांधी के हत्या के दोषी मरद मेहरारू आजु वेल्लोर जेल में मिलले. नलिनी श्रीहरन उमिर कैद के सजा काटत बाड़ी जबकि श्रीहरन उर्फ मुरुगन के फाँसी के सजा मिलल बा.\nमरीज के परिजन से मिलल पिटाई का बाद महाराष्ट्र में सरकारी अस्पतालन के रेजीडेंट चिकित्सक हड़ताल पर चलि गइल बाड़े जवना से स्वास्थ्य सेवा चरमरा गइल बा.\nमैगसेसे पुरस्कार विजेता प्रख्यात लेखिका महाश्वेता देवी के साँस लेबे में दिक्कत आ सीने में दर्द के शिकायत भइला पर अस्पताल में भरती करावल गइल बा.\nभारत के खुफिया एजेंसियन के कहना बा कि उल्फा नेता परेश बरुआ के म्यांमार सेना के कार्रवाई में घवाहिल होखला के ओकरा कवनो जानकारी नइखे.\nभाजपा अउर भजन लाल के हरियाणा जनहित कांग्रेस हरियाणा राज्य का हित में गठबंधन कर के घोषणा कइले बाड़े.\nप्रधानमंत्री मनमोहन सिंह जल्दिये भूमि सुधार, भूमि दस्तावेजन के आधुनिकीकरण अउर राजस्व प्रशासन में सुधार का मुद्दा पर मुख्यमंत्रियन के बईठका बोला सकेले.\nहिमाचल प्रदेश में शनिचर का दिने एगो बस सरकि के खाई में गिर गइल जवना चलते पांच लोग के मौत हो गइल आ 13 आदमी घाहिल हो गइले.\nकेरल विधानसभा के मुख्य सचेतक पी.सी. जार्ज विशेष सतर्कता अदालत के ओह न्यायाधीश का खिलाफ शिकायत दर्ज करवले जे ताड़ तेल के मामिला के फेरु से जांच करावे के आदेश दिहले. एह मामिला में मुख्यमंत्री ओमन चांडी के नाम बावे.\nप्रधानमंत्री मनमोहन सिंह आजु शनिचर का दिने जाँच एजेंसियन से आतंकवादी हमला के जांच में निष्पक्षता बरते के कहलन. कहलन कि अक्सर अल्पसंख्यकन के लागेला कि ओह लोग के बेमतलब फँसावल जात बा.\nप्रधानमंत्री मनमोहन सिंह के अध्यक्षता में आजु शनिचर का दिने राजधानी दिल्ली में बोलावल राष्ट्रीय एकता परिषद के बइठक से पांच गो मुख्यमंत्री दूरे रहले. एहमें नरेन्द्र मोदी आ ममता बनर्जीओ शामिल बाड़ी.\nभठियरपन का खिलाफ होत आंदोलन देश खातिर बढ़िया बा. कहले प्रधानमंत्री.\nकांग्रेस महासचिव दिग्विजय सिंह कहलन कि अन्ना हजारे के धन्यवाद दिहल चाहत बाड़न जे संघ के गाँधी टोपी पहिरल सिखा दिहलन आ हाथ में तिरंगा थमा दिहलन.\nभारतीय जनता पार्टी भठियरपन का खिलाफ निकले वाला लालकृष्ण आडवाणी के देशव्यापी रथ यात्रा के समर्थन दे दिहलसि. बाकिर एह बाति के जबाब ना दिहलसि कि का आडवाणी देश के भावी प्रधानमंत्री का रूप में एह यात्रा पर निकलिहे.\nनेपाल के सत्ताधारी माओवादी पार्टी के प्रमुख आ नेपाल के प्रधानमंत्री रहल पुष्प कमल दहाल प्रचंड आजुकाल्हु भारत में पश्चिम बंगाल का सिलीगुड़ी शहर में टिकल बाड़न.\nलीबिया में बनी वलीद पर कब्जा करे खातिर लड़ाई जारी बा. बनी वलीद, जुफ्रा, सबहा आ सिरते शहरन पर अबहियो गद्दाफी समर्थकन के कब्जा बा.\nमिस्र के राजधानी काहिरा में शुक का दिने फेरु से हिंसक प्रदर्शन के दौर शुरू हो गइल बा. काल्हु हजारों प्रदर्शनकारी इजरायली दूतावास के दीवार गिरा दिहले. एह दौरान 448 लोग घवाहिल भइल बा.\nअमेरिकी राष्ट्रपति बराक ओबामा शनिचर का दिने अमेरिका में लीबिया के नयका राजदूत अली औजाली के लीबिया आ ओहिजा के अंतरिम सरकार के प्रतिनिधि सकार लिहले.\nरुइया समूह के टायर निर्माता कम्पनी डनलप इंडिया शनिचर का दिने कहलसि कि जबले पश्चिम बंगाल के शाहगंज इकाई में कानून व्यवस्था ठीक नइखे कइल जात तबले ओहिजा काम शुरू ना करावल जा सके. पिछला नौ महीना से ओहिजा उत्पादन ठप्प बा.\nसरकारी कंपनी नाल्को कोयला का कमी का चलते एल्यूमीनियम उत्पादन में रोजाना करीब 78 टन के कटौती कर दिहले बिया.\nदेश का विदेशी पूंजी भंडार दू सितम्बर के खतम हफ्ता में 320.78 अरब डॉलर के रिकार्ड स्तर पर पहुंच गइल. ई उछाल स्वर्ण भंडार के दाम में तीन अरब डॉलर के बढ़ोतरी का चलते भइल.\nबॉक्सऑफिस पर नंबर वन बाड़न सलमान. कहले आमिर खान.\nएशियाई खेलन में स्वर्ण पदक जीते वाली प्रीजा श्रीधरन शनिचर के कोलकाता में शुरू भइल 51वें राष्ट्रीय ओपन एथलेटिक्स के पहिला दिने 10,000 मीटर स्पर्धा के स्वर्ण पदक जीत लिहली.\nराष्ट्रमंडल युवा खेल में मुक्केबाजी में सुरेंदर का कांस्य पक्का. सेमी फाइनल में चहुँप गइल बाड़े.\nलगातार हारत आ रहल भारतीय टीम एगो छोटहनो जीत खातिर तरसि के रहि गइल बिया बाकिर धौनी के बहानेबाजी आ मिजाज नइखे बदलल. अब अतवार का दिने चउथका एकदिना मुकाबिला पर नजर लगवले बिया भारत के क्रिकेट टीम.\nभारतीय हॉकी टीम के कोच माइकल नोब्स कहले बाड़न कि अतवार का दिन होखे जा तहल एशियाई चैम्पियंस ट्रॉफी के फाइनल जीते खातिर टीम आपन पूरा ताकत लगा दी. एह टूर्नामेंट में अबही ले भारत के पुरुष टीम हारल नइखे.\nतमिलनाडु के कुश कुमार जॉर्डन के अलसाराज अहमद के 11-5, 9-11, 11-9, 11-9 से हराके इंडियन ओपन जूनियर स्क्वॉश चैम्पियनशिप के लड़िकन के अंडर-17 वर्ग के खिताब जीत लिहले,\nएशियाई चैम्पियंस ट्रॉफी (महिला)में भारत के महिला हॉकी टीम चउथका जगह पर रहल.\nआस्ट्रेलियाई क्रिकेट टीम पालेकेले टेस्ट मैच के तीसरा दिने शनिचर के अपना पहिला पारी में सात विकेट पर 411 रन बनाके श्रीलंका पर 237 रन के बढ़त ले लिहले बिया.\nअमेरिकी ओपन बोपन्ना-कुरैशी जोड़ी सेमीफाइनल में हार गइल.\nतिसरको एकदिना में इंग्लैंड भारत के3विकेट से हरवलसि.


खस्सी के माई कहिया ले खरजिउतिया मनाई : बतंगड़ – 33 – Anjoria\nसुदर्शन के लिखल कहानी – हार की जीत – आजु बरबस याद आ गइल. ओह कहानी में त बाबा भारती से छीनल घोड़ा खड़ग सिंह लवटा दीहले रहल बाकि आजु के खड़ग सिंह से ओह नैतिकता के उमेद कइल बेकार बा. आजु के खड़ग सिंह घोड़वा त लेईए लिही, बाबा भारतियन के गरदनवो उतार लेबे में ओकरा कवनो हिचक ना होखी. काहे कि खड़ग सिंह के जमाना त पता ना कहिये खतम हो गइल, जब डकइतनो में थोड़ बहुत नैतिकता बाँचल रहत रहे. अब त केजरीवालन के जमाना आ गइल बा. आजु के ई डकैत बाबा भारती के चेला बनि के उनुका के अस बुड़बक साबित करा दिहलसि कि एक त ऊ अब दुबारा फेरु कवनो जन आन्दोलन खड़ा करे से हिचकिहें, आ दोसरे अगर कोशिश करबो करींहे त लोग भरोसा ना करी. लोग खड़गे सिंह प भरोसा नइखे छोड़ले अब ओकरा बाबा भारती जइसन संतो पर भरोसा नइखे रहि गइल जेकरा सही गलत के पहचान करे ना आइल आ अइसन आदमी के आपन प्रतिनिधि बना दीहलन जे महाधूर्त निकलल. अपना बेटन का नामे लीहल किरियो भुला दिहलसि आ एगो नए तरह के भठियरपन के पनपा दिहलसि. ऊ त धन्य बाड़ें गोवा आ पंजाब के वोटर जे एकरा जाल में ना फँसलन.\nअब एह झाड़ूमार के नया कारस्तानी सामने आइल बा. अनका धन प कनवा राजा वाला कहाउत के सही साबित करा दिहलसि ई आदमी. जनता के धन के ई दूनू हाथे लुटवलसि दोसरा-दोसरा राज्यन में आपन महिमामंडन करे में. से लेफ्टिनेंट गवर्नर एकरा गोल से ऊ सगरी रूपिया असूल करे के आदेश दे दीहलन बाड़ें. बाकि तय मानीं कि ई मनई अब एकरो के आपन मुद्दा बना ली. ई त देखत आइल बा कि सरकार में बइठल गोल सरकारी धन के अपना बाप के धन समुझ के राखेला आ दूनू हाथे लुटे आ लुटावे में लागल रहत आइल बा. ओकरा का मालूम रहल कि घोटालाबाजन के सरकार वाला जमाना बीत गइल बा. अब त कहल जात बा ना खाएब, ना खाए देब. ना सूतब ना सूते देब. फरजी सर्टिफिकेट वालन आ राशन कार्ड बनावे वालन के दिन लदा गइल बा. अब ओकरे झाड़ू ओकरे मूड़ी प बरसे के मौका खोजत बा. खस्सी के माई कहिया ले खरजिउतिया मनाई ! देर सबेर ओकरा जाहीं के बा.\nखस्सी कटाए के बाति आ गइल त याद पड़ल कि नवराति चलत बा आ अबकि हमरा यूपी में गोश्त के कारोबारी हड़ताल प बाड़ें. बड़ा मजा रहत आइल रहुवे एहलोग के अबहीं ले. वोट बैंक के लालसा में कवनो सिकूलर गोल; सही हिज्जा बा; में अइसन बेंवत ना रहल कि ऊ एह कसाईयन से ओकर लाइसेंस माँग सकसु. आ अब बिना कवनो नया कानून बनवले, पुरनके कानून आ अदालती आदेश का सहारे एह नाजायज कारोबार के डाँड़ तूड़ दिहलसि योगी सरकार. दीदियो सन्न बिया आ प्रेश्याओ. अब ना त केहु सुने वाला बा, ना गुने वाला. बेजरुरत आपन सगरी इज्जत असहिष्णुता का नाम प गँवा देबे वाला लोग के अफसोस होखत होई कि अगर रिले रेस का तरह कुछ लोग आपन इज्जत बँचा के रखले रहीत त आजु एह मुद्दा प लुटा सकत रहुवे कुछ लोग. अब पछताए होत का जब चिड़िया चुग गई खेत ! वोट बैंक आ नोट बैंक धराइले रहि गइल आ ई छप्पन इंचिहा आपन कमाल देखा दिहलें. जेकरा के फ्रींज एलीमेंट कहात रहे ऊ अब मुख्यधारा बनि गइल बा आ जे एह गलतफहमी में रहल कि मुख्यधारा तय करे के अधिकार ओकर बपौती ह, ऊ अब फ्रींज बनि के रहि गइल बा. खतरा ई हो गइल बा कि पता ना अब ऊ कहिया फ्रींज से एक्सटिंक्ट बनि जाई. एक लाख पूत सवा लाख नाती ओकरा घरे दिया ना बाती.


(भारत के समय क्षेत्र से अनुप्रेषित)\nसीमा के साथ लागल देस सभ के तुलना में आइऍसटी\nभारतीय मानक समय (अंगरेजी: Indian Standard Time) या आइऍसटी (IST) एक ठो समय हवे जे भारत आ श्री लंका में मानक समय के रूप में मानल जाला, आ एकर टाइम ऑफसेट यूटीसी+05:30 हवे। भारत में डेलाइट बचत समय (DST) या कौनों अन्य सीजनल बदलाव ना कइल जाला। मलेटरी आ एविएशन में आइएसटी के E* ("एको स्टार") के नाँव से पहिचानल जाला।\nभारतीय मानक समय के गणना 82.58° पूर्ब देशांतर, जे शंकरगढ़ किला, मिर्जापुर (25°09′N 82°35′E / 25.15°N 82.58°E / 25.15; 82.58) (उत्तर प्रदेश के मिर्जापुर जिला में मौजूद) से होला जे लगभग ओही रेखा पर बाटे जवना के संदर्भ देशांतर मानल जाला।\nटीजेड डेटाबेस में एकरा के एशिया/कोलकाता के नाँव से पहिचानल जाला।\n1947 में आजादी से पहिले भारत में कई गो टाइम जोन आ समय प्रचलित रहे। आजादी के बाद भारत सरकार, पूरा देस खातिर एक ठो टाइम जोन निश्चित क दिहलस जवना के भारतीय मानक समय नाँव दिहल गइल। हालाँकि, एकरे बाद भी कलकत्ता आ बंबई आपन लोकल समय के,क्रमसे, 1948 आ 1955 ले इस्तेमाल कइलें। पहिले केंद्रीय बेधशाला मद्रास में स्थापित रहल, एकरा के इलाहाबाद जिला के शंकरगढ़ ले जाइल गइल ताकि ई UTC +5:30 से ज्यादा-से-ज्यादा नजदीक रहे।\nभारत में डे'लाइट सेविंग टाइम के इस्तमाल ना होला, हालाँकि, कुछ समय खातिर ई ब्यवस्था के चीन जुद्ध (1962) आ दुनों भारत-पाक लड़ाई (1965) आ (1971) में लागू कइल गइल रहे।\nएशिया/कोलकाता - Tz database id.\n↑ "Military and Civilian Time Designations". ग्रीनिच मीन टाइम. पहुँचतिथी 2006-12-02. Unknown parameter |trans_title= ignored (मदद)\n↑ "Two-timing India". हिंदुस्तान टाइम्स. 2007-09-04. पहुँचतिथी 2012-09-24.\n↑ "Odds and Ends". Indian Railways Fan Club. पहुँचतिथी 2006-11-25.\n↑ "India Time Zones". Greenwich Mean Time. पहुँचतिथी 2006-11-25.\nएशिया के समय क्षेत्र\n"https://bh.wikipedia.org/w/index.php?title=भारतीय_मानक_समय&oldid=665307" से लिहल गइल\nक्षेत्र बिसय टेम्पलेट प्रत्यय के प्रयोग के साथ\nएह पन्ना पर आखिरी बेर संपादन 18 फरवरी 2020 के 04:06 बजे भइल रहल।


हनुमान, हिंदू धर्म में एगो देवता हवें जिनकर रूप बानर के ह। हनुमान के अनन्य रामभक्त के रूप में मानल जाला आ भारतीय उपमहादीप आ दक्खिन-पुरुब एशिया में मिले वाला "रामायण" के बिबिध रूप आ पाठ सभ में हनुमान एगो प्रमुख चरित्र हवें। हनुमान के चिरंजीवी मानल जाला आ एह रूप में इनके बिबरन अउरी कई ग्रंथ सभ, जइसे कि महाभारत, कई गो पुराण सभ में आ जैन ग्रंथ सभ, बौद्ध, आ सिख धर्म के ग्रंथ सभ में मिले ला। कई ग्रंथ सभ में हनुमान के शिव के अवतार भा अंश भी मानल गइल बा। हनुमान के अंजना आ केशरी के बेटा मानल जाला, आ कुछ कथा सभ के मोताबिक पवन देव के भी, काहें कि इनके जनम में पवनदेव के भी योगदान रहे।\nहनुमान, राजा रवि वर्मा के बनावल चित्र\nश्रीराम आ सीता के भक्त (बैष्णव मत)\nशिव के अवतार भा अंश\nरामायण, रामचरितमानस, हनुमान चलीसा, बजरंग बाण, शिव पुराण\nकेशरी, पवनदेव भा शिव (पिता)\nहिंदू धरम में हनुमान के देवता भा पूज्य चरित्र के रूप में परतिष्ठा कब भइल ई बिबाद के बिसय बा। एहू बारे में बिबाद बा कि इनके पहिले का स्वरुप रहल आ वर्तमान देवता के रूप से केतना अलग रहल। बैकल्पिक थियरी सभ के अनुसार इनके बहुत प्राचीन साबित कइल जाला, ग़ैर-आर्य देवता के रूप में कल्पित कइल जाला जेकरा के बाद में वैदिक आर्य लोग संस्कृताइज क लिहल, या फिर साहित्य में इनके धार्मिक प्रतीकवाद के उपज आ यक्ष रुपी देवता लोग के फ्यूजन से गढ़ल देवता के रूप में भी कल्पित कइल जाला।:39–40\nहालाँकि, हिंदू धर्म के परसिद्ध कृति रामायण महाकाव्य आ एकरे बाद के बिबिध रामकथा सभ में हनुमान एगो प्रमुख चरित्र के रूप में मौजूद बाने, इनके पूजा करे के बिबरन प्राचीन आ मध्यकालीन ग्रंथ सभ में आ पुरातात्विक खोदाई से मिलल सबूत सभ में कम मिले के बात कहल जाला। अमेरिकी भारतबिद, फिलिप लुटगेंडार्फ, जे हनुमान पर अध्ययन करे खाती मशहूर बाने, माने लें कि हनुमान के धार्मिक आ पूज्य देवता के रूप में महत्व रामायण के रचना के लगभग 1,000 साल बाद दूसरी सहस्राब्दी ईसवी में भइल जब इस्लाम के भारत में आगमन भइल। भक्ति आन्दोलन के संत, जइसे कि समर्थ रामदास इत्यादि लोग द्वारा हनुमान के राष्ट्रवाद आ अत्याचार के खिलाफ बिद्रोह के चीन्हा के रूप में स्थापित कइल गइल। आज के ज़माना में इनके मुर्ती, चित्र आ मंदिर बहुत आम बाने। हनुमान के "ताकत, हीरोइक कामकर्ता आ सबल क्षमता" के साथ "कृपालु, आ राम के प्रति भावनात्मक भक्ति" के चीन्हा के रूप में शक्ति आ भक्ति के आदर्श मिलजुल रूप वाला देवता के रूप में परतिष्ठा भइल। बाद के साहित्य में हनुमान के मल्लजुद्ध, आ कलाबाजी के देवता के रूप में भी आ ग्यानी-ध्यानी बिद्वान के रूप में भी स्थापना भइल। इनके निरूपण आत्म-नियंत्रण, बिस्वास आ आस्था, नियत कारज में सेवा के भावना के छिपल निरूपण भइल जेकर बाहरी रूप भले बानर के बा।\nहिंदू धर्म में एगो बहुत चलनसार देवता होखे के साथे-साथ हनुमान जैन आ बौद्ध धर्म में भी मौजूद बाने। इहे ना, बलुक भारत से बहरें के कई देसन में हनुमान के बिबिध रूप में परतिष्ठा बा, जइसे कि म्यांमार, थाइलैंड, कंबोडिया, मलेशिया आ बाली अउरी इंडोनेशिया में हनुमान के पूजल जाला भा इनके मुर्ती के निरूपण मिले ला। बाहरी देसन में हनुमान के चित्रण कुछ अलग तरीका से भी मिले ला जे हिंदू धर्म के हनुमान से भिन्न बा। उदाहरण खाती कुछ संस्कृति में हनुमान के बिसाल छाती वाला शक्तिशाली देव के रूप में जरूर कल्पित कइल जाला बाकिर उनके ब्रह्मचारी रूप में ना बलुक बियाह करे आ लइका-फइका वाला रूप में मानल गइल बा जइसे भारतो के कुछ इलाकाई हिस्सा में मानल जाला। कुछ बिद्वान लोग के अइसन मत भी बा कि परसिद्ध चीनी काब्यात्मक उपन्यास "शीयूजी" (पच्छिम के यात्रा), जे चीनी यात्री ह्वेन सांग (602–664 ईसवी) के भारत यात्रा के बिबरण से परभावित हो के लिखल गइल रहे, एह में कौतुक आ साहस भरल बानर के चरित्तर वाला हीरो, हनुमान के कथा से प्रेरणा ले के रचल गइल हवे।\nप्रणाम के मुद्रा में हाथ जोड़ले हनुमान\n"हनुमान" नाँव, जे इनके सभसे चलनसार नाँव हवे, के उत्पत्ति आ अरथ के बारे में लोग एकमत नइखे। हिंदू धरम में एकही देवता के कई गो नाँव होखल बहुत आम बात हवे। कौनों-न-कौनों बिसेसता भा लच्छन के आधार पर देवता लोग के बिबिध नाँव रखल गइल हवें।:31–32 हनुमान के भी कई गो अउरी नाँव बाड़ें जइसे कि आंजनेय, अंजनीसुत, अंजनी पुत्र, मारुति, पवनसुत, बजरंगबली इत्यादि बाकी एह में से सभके इस्तेमाल हमेशा ना होला। आम तौर प सभसे चलन में हनुमाने हवे।\nएह नाँव के पाछे एगो ब्याख्या ई दिहल जाला कि हनुमान जी बचपन में सुरुज भगवान के सुघर फल बूझ के लपक लिहलें आ मुँह में भर लिहलें जवना से चारों ओर अन्हियारी फइल गइल आ हनुमान के मुँह से सुरुज के बहरें निकासे खाती इंद्र अपना बज्र से प्रहार कइलेन जवना से हनुमान जी के दाढ़ी ("संस्कृत में हनु) कुछ टेढ़ भ गइल। एही के बाद टेढ़ हनु वाला, इनके हनुमान कहल जाए लागल।:31–32\nएगो दूसर ब्याख्या ई कइल जाला कि संस्कृत में "हन्" के अरथ होला नास होखल, आ "मान" के अरथ होला गरब भा अभिमान; एह आधार पर हनुमान के अरथ बतावल जाला कि जेकर भक्ति में आपन मान नष्ट हो गइल होखे। अइसन इनके द्वारा राम आ सीता के भक्ति में अनन्य समर्पण आ भक्ति के कारण बतावल जाला। एह तरीका से हनुमान के ताकत, शक्ति आ बीरता के साथे साथ भावुक आ दयालु अउरी भक्त देवता के रूप में कल्पित कइल जाला आ भक्ति आ शक्ति दुन्नों के चीन्हा के रूप में देखल जाला।:31–32\nएगो तिसरहा मत जैन धरम में मिले ला। एह कथा के मोताबिक हनुमान अपना बचपन के दिन एगो अइसन दीप पर बितवलें जेकर नाँव हनुरुह रहे; एही दीप के नाँव पर इनकरो नाँव हनुमान धरा गइल।:189\nहनुमान शब्द के भाषाई बिबिधता के रूप में हनुमत, अनुमान (तमिल में), हनुमंत (कन्नड़), हनुमंथुदु (तेलुगु) इत्यादि मिले लें। हनुमान के अलावा इनके अन्य कई नाँव नीचे दिहल जा रहल बाने:\nआंजनेय, जेकर बिबिध रूप बाड़ें: अंजनीसुत, अंजनेयार (तमिल) आंजनेयादु (तेलुगु)। ई सगरी नाँव इनके महतारी अंजना के नाँव पर रखल हवें आ इनहन के मतलब होला "अंजनी के बेटा"।\nकेशरी नंदन, पिता केशरी के नाँव पर, जेकर मतलब बा "केशरी के बेटा"\nमारुति, (मरुत माने पवन या वायुदेव) "पवन के बेटा"; अन्य नाँव में पवनसुत, पवनपुत्र, वायुनंदन इत्यादि।\nबजरंग बली, "जेकर अंग बज्र नियर बलवान होखे"; ई नाँव उत्तर भारत के देहाती इलाका में बहुत चलनसार हवे।:31–32\nसंकट मोचन, "संकट से छुटकारा दियावे वाला":31–32\nमहावीर', मने की महान बीर,\nकपीश, कपि, मने बानर लोग के स्वामी इत्यादि।\n↑ Brian A. Hatcher (2015). Hinduism in the Modern World. Routledge. ISBN 9781135046309.\n↑ 2.0 2.1 Bibek Debroy (2012). The Mahabharata: Volume 3. Penguin Books. पप. 184 with footnote 686. ISBN 978-0-14-310015-7.\n↑ 3.0 3.1 3.2 3.3 George M. Williams (2008). Handbook of Hindu Mythology. Oxford University Press. पप. 146–148. ISBN 978-0-19-533261-2.\n↑ 4.0 4.1 उद्धरण खराबी:Invalid <ref> tag; no text was provided for refs named Claus2003p280\n↑ 5.0 5.1 5.2 Wendy Doniger, Hanuman: Hindu mythology, Encyclopaedia Britannica; Forasummary of the Chinese text, see Xiyouji: NOVEL BY WU CHENG’EN\n↑ उद्धरण खराबी:Invalid <ref> tag; no text was provided for refs named whitfield212\n↑ उद्धरण खराबी:Invalid <ref> tag; no text was provided for refs named louis143\n↑ Devi Vanamali 2016, p. 27.\n↑ J. Gordon Melton; Martin Baumann (2010). Religions of the World: A Comprehensive Encyclopedia of Beliefs and Practices, 2nd Edition. ABC-CLIO. पप. 1310–1311. ISBN 978-1-59884-204-3.\n↑ अंबा प्रसाद श्रीवास्तव 2000.\n↑ 11.0 11.1 Catherine Ludvik (1994). Hanumān in the Rāmāyaṇa of Vālmīki and the Rāmacaritamānasa of Tulasī Dāsa. Motilal Banarsidass. पप. 2–9. ISBN 978-81-208-1122-5.\n↑ 12.0 12.1 12.2 12.3 12.4 12.5 12.6 Philip Lutgendorf (2007). Hanuman's Tale: The Messages ofaDivine Monkey. Oxford University Press. ISBN 978-0-19-530921-8. पहुँचतिथी 14 July 2012.\n↑ Paula Richman (2010), Review: Lutgendorf, Philip's Hanuman's Tale: The Messages ofaDivine Monkey, The Journal of Asian Studies; Vol 69, Issue4(Nov 2010), pages 1287-1288\n↑ उद्धरण खराबी:Invalid <ref> tag; no text was provided for refs named lele114\n↑ 15.0 15.1 Constance Jones; James D. Ryan (2006). Encyclopedia of Hinduism. Infobase Publishing. पप. 177–178. ISBN 978-0-8160-7564-5.\n↑ Philip Lutgendorf (2007). Hanuman's Tale: The Messages ofaDivine Monkey. Oxford University Press. पप. 26–32, 116, 257–259, 388–391. ISBN 978-0-19-530921-8. पहुँचतिथी 14 July 2012.\n↑ Lutgendorf, Philip (1997). "Monkey in the Middle: The Status of Hanuman in Popular Hinduism". Religion. Routledge. 27 (4): 311–332. doi:10.1006/reli.1997.0095.\n↑ Lutgendorf, Philip (1994). "My Hanuman Is Bigger Than Yours". History of Religions. University of Chicago Press. 33 (3): 211–245. doi:10.1086/463367.\n↑ H. S. Walker (1998), Indigenous or Foreign? A Look at the Origins of the Monkey Hero Sun Wukong, Sino-Platonic Papers, No. 81. September 1998, Editor: Victor H. Mair, University of Pennsylvania\n↑ Gopal, Madan (1990). K.S. Gautam (संपा.). India through the ages. Publication Division, Ministry of Information and Broadcasting, Government of India. प. 68.\nDevi Vanamali (2016). Shree Hanuman Leela. Manjul Publishing. ISBN 978-81-8322-724-7. CS1 maint: ref=harv (link)\nमाहेश्वरी, प्रेमचन्द्र (1998). हिंदी रामकाव्य का स्वरुप और विकास. वाणी प्रकाशन. CS1 maint: ref=harv (link)\nअंबा प्रसाद श्रीवास्तव (2000). Rāmāyaṇa kā ācāra darśana. Bhāratīya Jñānapiṭha. ISBN 978-81-263-0283-3. CS1 maint: ref=harv (link)\nविकिमीडिया कॉमंस पर संबंधित मीडिया Hanuman पर मौजूद बा।\nहनुमान - Encyclopædia Britannica (अंग्रेजी में)\n"https://bh.wikipedia.org/w/index.php?title=हनुमान&oldid=689272" से लिहल गइल\nLast edited on5मार्च 2021, at 04:51\nएह पन्ना पर आखिरी बेर संपादन5मार्च 2021 के 04:51 बजे भइल रहल।


तिलक के सामान चोर चोरा ले गइलें – टटका खबर\nतिलक के सामान चोर चोरा ले गइलें\nसारन जिला के तरैया बाजार इलाका के एगो भाजपा नेता समेत चार जने का घर से चोर लाखों के सामन चोरा ले गइलें. शुक के रात भइल ई चोरी चार गो घर में भइल. भाजपा नेता वीरबली सिंह के घरे बेटी के तिलक चढ़ावे जाए खातिर सामान राखल रहुवे. चोर सगरी सामान चोरा ले गइले सँ. जवना घर में मेहरारू सूतल रही सँ तवना के बाहर बंद क दिहले रहलें सँ चोर.\nभागत चोर चाभी के गुच्छा छोड़ गइल बाड़े सं जवना में हर तरह के चाभी लागल बा. एहमे बड़ छोट मिला के कुल्ह सोरह तरह के चाभी बाड़ी सँ.\nपुलिस के कहना बा कि चोरन के पता लगावे खातिर छापामारी कइल जात बा आ जल्दिए एह कांड के भंडाफोड़ क दीहल जाई.\nTags: चोरी, तरैया, सारण